
Wach makelo ngima 
1 Kar chakruok, Wach ne nitie. 
Wach ne ni kod Nyasaye, 
kendo Wach ne e Nyasaye. 
2 Kamano, nyaka a chakruok, 
Wach ne ni kod Nyasaye, 
3 kendo en ema nomiyo ochue 
gik moko duto. 
Onge gimoro kata achiel 
mane ochue maonge en. 


24.49 Joote 1.4. 24.50-51 Joote 1.9-11. 
1.6 Math 3.1; Mar 1.4; Luka 3.1-2. 


4 Gimoro amora mane ochue 
noyudo ngima kuome, 
kendo ngimano nokelo ni ji ler. 
$ Lerno rieny e mudho, 
to mudho pok oime. 

6 Nyasaye nooro ngat moro ma 
nyinge Johana. ' Nobiro nyiso ji wach 
ler, mondo ji duto oyie nikech wachne. 
8 En ne ok en lerno, to nobiro mana ni 
mondo onyis ji wach lerno. 

9 Wach ne e ler maradier marieny ni 

ji duto, kendo ne oyudo obiro e piny e 
kindeno. “ Ne enie piny, to kata obedo 
ni en ema nomiyo ochue piny, to piny ne 
ok ong'eye. '! Nobiro e pinye, to joge 
ne ok orwake. !? To ji duto mane 
orwake, mi oyie kuome, nomiyo teko 
mar doko nyithind Nyasaye. 5 Ne 
onywolgi kuom Nyasaye, to ok kuom 
anywola, kata kuom gombo mar ri- 
ngruok, kata kuom dwaro mar dhano. 

14 Wach nodoko dhano, mi odak 
kodwa, kendo ne waneno duong'ne 
maler. En duong’ machalo gi duong’ 
mar Wuowi ma miderma, mopong’ gi 
ng’wono kod adiera. 

15 Johana nonyiso ji wach kuome, 
kakok niya, “Jali ema yande awuoyo 
kuome, ka awachonu ni ng'at moro biro 
bang'a, man gi duong’ moloya, nikech 
kane pok abetie, en to ne entie.” 

16 Waduto waseyudo gueth ma- 
thoth moa kuom ng'wonone mogundho, 
17 nikech kata obedo ni Musa ema no- 
kelonwa Chik, to Yesu Kristo ema 
nokelonwa ng'wono gi adiera. !'8€ Onge 
ng'ama oseneno Nyasaye, to Wuowi ma 
miderma, machiegni gi Wuoro moloyo, 
ema osemiyo wang'eye. 


Puonj Johana Jabatiso 
(Mathayo 3.1-12; Mariko 1.1-8; 
Luka 3.1-18) 

19 Jo-Yahudi man Jerusalem nooro 
jodolo gi jo-Lawi ir Johana, mopenje 
ni, “In ng'a?” ?° Johana nohulonigi 
ratiro, mak opando gimoro, niya, 
“An ok an Mesia.” ?! Eka ne gichako 
gipenje ni, “To in e Elija koso?” To 
Johana nokwerogi ni, “Ooyo, ok an 
Elija.” Ne gichako gipenje ni, “In e 
janabi mwageno ni biro biro?” No- 
dwokogi ni, “Ooyo.” ? Kuom mano, 
ne giwachone ni, “To ara, nyiswa ni in 
ng'aa, nikech nyaka wayud wach 
mwadwoko ni joma oorowa. In iwuon 
iwacho ni in ng'a?” > Eka Johana 
nodwokogi gi wach mane Isaya janabi 
okoro niya, 

“An e ng'at makok e thim ni, 
“Losuru ni Ruoth yo moriere 
tir.’ 339 

24 Jomoko kuom joma ne oorgo ne 
jo-Farisai. ?°5 Ne gipenjo Johana ni, 
“Ka ok in Mesia, kata Elija, kata 
janabi mwageno ni biro birono, to 
ang'o momiyo ibatiso ji?” 29 Johana 
nodwokogi ni, “An abatiso ji gi pi. 
To ng'at moro ochung’ e dieru ka, ma 
pok ung'eyo. ” En e jal mane awacho 
ni biro bang'a, ma ok awinjora gonyo 
tond wuochene.” 


1.21 R.Chik 18.15, 18; Mal 4.5. 1.23 Isa 40.3. 


28 Gigo duto notimore Bethania, yo 
wuokchieng' mar aora Jordan, kuma 
ne Johana batisoe ji. 


Nyarombo Nyasaye 

29 Kinyne, Johana noneno Yesu 
kabiro ire, mowacho ni, “Neuru! 
Jalcha e Nyarombo Nyasaye, magolo 
richo mag piny! ?? En e jal ma yande 
awuoyo kuome ka awacho ni ng'ato 
biro bang'a man gi duong’ moloya, 
nikech kane pok abetie, en to ne entie. 
3! Kata mana an awuon ne ok ang'eyo 
ni nobed ng’a, to nabiro ka abatiso ji 
gi pi mondo jo-Israel ong'eye.” °? Bende 
Johana nomedo nyiso ji gima noseneno, 
kowacho niya, “Naneno Roho machalo 
i akuru kalor a e polo, mobet kuome. 
3 Ne ok ang'eyo ng'atno, to Jal mane 
oora mondo abatis ji gi pi nosewa- 
chona ni, ‘Jal ma inine ka Roho olor 
mobet kuome, e jal mabatiso ji gi 
Roho Maler.’ * Koro aseneno mano 
katimore, kendo anyisou ni en e Wuod 
Nyasaye.” 


Jopuonjre mokwongo mag Yesu 

35 Kinyne kendo, Johana ne oyudo 
ochung’ kanyo gi jopuonjrene ariyo. 
36 Noneno Yesu kawuotho, mowacho 
niya, “Neuru! Jalcha e Nyarombo mar 
Nyasaye!” 37 Jopuonjrene ariyogo no- 
winjo wachneno, moluwo bang’ Yesu. 
38 Kane Yesu olokore, moneno ka 
giluwe kamano, nopenjogi niya, “Ere 
gima udwaro?” To ne gidwoke ka 
gipenje ni, “Rabi, idak kanye ?” (Rabi 
en dho Hibrania, ma tiende ni Ja- 
puonj.) °°’ Nowachonigi ni, “Biuru 
mondo une.” Kamano ne gidhi kode, 
mi gineno kama odakie, kendo ne 
gibet kode chieng’no duto. Ne en kar 
sa apar mar odhiambo. 

40 Ngat achiel kuom ji ariyo mane 
owinjo ka Johana wuoyo, mi oluwo 
Yesu ne Andrea, owadgi Simon Petro. 
41 Gikanyono Andrea nodhi oyudo 
Simon owadgi, mowachone niya, “Wa- 
senwang'o Mesia!” (tiende ni Kristo.) 
“Eka nokelo Simon ir Yesu. Yesu 
nong'iyo Simon, mowachone ni, “In 
Simon wuod Johana, to chieng’ moro 
noluongi ni Kefa.” (Kefa en Petro gi 
dho Grik, tiende ni Lwanda.) 


Yesu oluongo Filipo gi Nathaniel 
43 Kinyne Yesu ne dwaro dhi e piny 
Galili. Noyudo Filipo, mi owachone 
niya, “Luwa!” “? Filipo ne ja-Bethsaida, 
dala mane Andrea gi Petro odakie. 
4 Filipo noyudo Nathaniel, mowa- 

chone niya, “Wasenwang'o jal mane 
Musa ondiko kuome e Kitap Chik, 
kendo mane jonabi bende ondiko 
kuome. En Yesu, wuod Josef, ja- 
Nazareth.” “9 To Nathaniel nopenjo ni, 
“Bende gimoro maber diwnog Nazareth 
adier?” Filipo to nodwoke ni, “Bi 
mondo ine.” 

47 Kane Yesu oneno Nathaniel 
kabiro ire, nowacho ni, “Neuru! Ja- 
Israel hie echa biro. En ng'ama kare, 
maonge miganga.” *8 To Nathaniel 
nopenje ni, “Ing'eya nadi?” Yesu 
nodwoke niya, “Kane inie tiend ng'owo 
cha, kapok Filipo oluongi, to ne ase- 
neni.” “? Nathaniel nodwoke ni, “Ja- 
puonj, in e Wuod Nyasaye! In e Ruodh 
Israel!” 5°To Yesu nopenje niya, 
“Donge iyie mana nikech awacho ni 
ne aneni e tiend ng'owo? To ibiro neno 
gik madongo moloyo mano!” 5! Eka 
nowachone kendo ni, “Awachonu adier 
ni unune polo koyawore, kendo ka 
malaika mag Nyasaye idho malo kendo 
lor piny kuom Wuod Dhano ka raidhi.” 


Yesu oloko pi divai e kisera Kana 

Bang' ndalo adek, ne nitie kisera 

e dala mar Kana piny Galili. 
Min Yesu ne ni kuno, ' kendo Yesu 
bende ne oluongi e kiserano gi jo- 
puonjrene. ° To divai norumo, Omiyo 
min Yesu nowachone ni, “Jogi koro 
onge gi divai.” “ To Yesu nowacho ni 
min niya, “Mama, ere gimomiyo 
ikelona wachni ? Kindena pok ochopo.” 
5 Eka min mare nowacho ni jotich ni, 
“Timuru gimoro amora mowachonu.” 

6 Degi auchiel mag kite nochung 
kanyo, mondo ji ologie e yo ma Chik 
jo-Yahudi dwaro. Dak ka dak ne nyalo 
tingo pi moromo depe ariyo. ' Yesu 
nowacho ni jotich niya, “Pong'uru 
degigi gi pi.” Mi ne gipong'ogi thich. 
8 Eka nowachonigi ni, “Koro twom- 
uru pi moko, uter ni jaduong' 
kisera.” Ne gitimo kamano, ° to kane 
jaduong' kisera obilo pi mane koro 
oselokore divai, ne ok ong'eyo kuma 
oaye, to mak mana jotich mane otuomo 
pigno ema nong'eyo. Eka jaduong' 
kisera noluongo wuon kisera, mowa- 
chone niya, “Ji mang'eny kwongo 
kelo divai maber, eka bang'e ka welo 
osemer, to gikelo divai ma ok ber. In to 
isekano divai maber nyaka sani!” 

11 Yesu notimo honono Kana e 
piny Galili. En e ranyisi mane okwongo 
timo. Kamano nonyiso duong'ne maler, 
mi jopuonjrene noyie kuome. 

12 Bang' mano, Yesu gi min mare gi 
owetene kod jopuonjrene nodhi Ka- 
pernaum, mobet kuno kuom ndalo 
moko manok. 


Yesu oriembo joohala e Hekalu 
(Mathayo 21.12-13; Mariko 11.15-17; 
Luka 19.4546) 

13 Sap jo-Yahudi miluongo ni Pa- 
saka nochopo machiegni, omiyo Yesu 
nodhi Jerusalem. “Kane odonjo e 
Hekalu, noyudo johand dhok gi rombe 
kod akuche, kaachiel gi jowi! pesa | 
kobet kanyo. '” Nokawo tworo, oloso- 
go del, mi oriembogo jogo duto 
oko e Hekalu, kaachiel gi jambgi. 
Nopuko pesa jowil pesa, kendo ogoyo 
mesnigi piny. ! Nowacho ni johand 
akuche niya, “Goluru gigi ka! Kik 
ulok od Wuora kar loko ohala!” 
1? Mano nomiyo jopuonjrene oparo 
wach mondiki e Muma ni, “A Nya- 
saye, hera ma aherogo Hekalu mari 
wang'o chunya ka mach.” 

18 Jodong jo-Yahudi nopenjo Yesu 
ni, “Ere gima nyalo nyisowa ni in gi 
teko mar timo gima isetimono?” 
1° Yesu to nodwokogi niya, “Mukuru 
Hekaluni, to abiro gere kendo gi 
ndalo adek.” ?° To ne gimedo penje ni, 
“Gero Hekaluni osekawo higni piero 
ang'wen gauchiel! In to ere kaka 
dichak igere gi ndalo adek ?” 

21 To Hekalu mane Yesu wuoyo 
kuome ne mana ringre owuon, ? kendo 
bange, kane ochier oa kuom joma 
otho, jopuonjrene noparo ni kara mano 
e gima ne owacho. Kuom mano, ne 
giyie ni Muma wacho adier, kendo ne 
giyie ni weche Yesu bende gin adier. 


Yesu ong'eyo chuny dhano 

23 Kane Yesu ni Jerusalem e Sap 
Pasaka, ji mathoth noyie kuome, 
nimar ne gineno honni motimo. ““ Yesu 
to ne ok oketore e luet: nikech 
nong'eyo kit dhano kaka Chad 25 Omiyo 
ne ok odwar mondo ng'ato onyise gi- 
moro kuom dhano, nimar nong'eyo 
gik manie chuny dhano. 


Nikodemo odhi ir Yesu gotieno 

Chieng' moro ja-Farisai moro ma 

nyinge Nikodemo mane jaduong’ 
jo-Yahudi, °? nodhi ir Yesu gotieno, 
mowachone niya, “Rabi, wang'eyo 
ni in japuonj moa ka Nyasaye, nikech 
onge ng'at manyalo timo honni miti- 
mogi, mak mana ka Nyasaye ni kode.” 
3 To Yesu nodwoke niya, “Adier, 


1.51 Chak 28.12. 2.12 Math 4.13. 2.13 Wuok 12.1-27. 2.17 Zab 69.9. 


2.19 Math 26.61, 27.40; Mar 14.58, 15.29. 

adier, awachoni ni ka ok onywol ng'ato 
nywol manyien, to ok onyal neno Loch 
Nyasaye.” “Nikodemo nopenje ni, 
“Ere kaka dichak nywol ng'ato ko- 
sedoko ng'ama duong’? Dodog ei min, 
kendo chak nywole?” 5 To Yesu no- 
dwoke niya, “Adier, adier, awachoni ni, 
ka ng'ato ok onywol gi pi kendo gi 
Roho, to ok onyal donjo e Piny Ruoth 
Nyasaye. ĉ Gima ringruok onywolo 
en mar ringruok, kendo gima Roho 
onywolo en mar Roho. 7 Omiyo kik 
ibwogi ka awachoni ni nyaka nywolu 
nywol manyien. ë Yamo kudho kuma 
ohero, kendo iwinjo dwonde, to ikia 
kuma oaye, kata kuma odhiye. Gima 
kamano bende ema timore ni ji duto 
ma Roho onywolo.” 

9 Nikodemo nopenje ni, “Ere kaka 
gik ma kamago nyalo timore?” 1° To 
Yesu nodwoke kapenje ni, “Ere kaka 
inyalo bet japuonj e Israel, to ikia gik 
ma kamago? '! Awachoni adier ni 
wawacho gik ma wang'eyo, kendo 
wanyiso ji gik ma waseneno, to onge 
ng'ato kuomu moyie ni gik mwawacho 
gin adier. '” Ka gik manie piny ka ema 
anyisou, to ok uyie, koro ere kaka duyie 
ka anyisou gik polo? !° Onge ngat 
mosedhi e polo, mak mana Wuod 
Dhano, mane olor oa e polo. 

14 “Kaka ne Musa ochungo thuond 
mula e thim, e kaka ibiro chungo Wuod 
Dhano bende, 5 mondo ng'ama oyie 
kuome to oyud ngima ma nyaka 
chieng' kuome. 16 Nyasaye nohero 
piny ahinya kama, omiyo nochiwo 
Wuode ma miderma mondo ng'ama 
oyie kuome kik lal, to obed gi ngima 
ma nyaka chieng’. 17 Nyasaye ne ok 
ooro Wuowi ni obi e piny mondo 
ong'ad ni piny bura, to noore ni mondo 
piny onwang’ warruok kuome. '? Ng'a- 
ma oyie kuom Wuowi onge gi bura, 
to ngama ok oyie kuome to bura 
oseloyo nikech ok oyie kuom Wuowi 
ma miderma mar Nyasaye. 

19 “Burano chalo kama: ler osedonjo 
e piny, to ji ohero mudho moloyo ler 
nikech timbegi richo. “Ji duto ma 
timbegi richo ok dwar ler, kendo ok 
dwar dhi e ler, nikech ok gidwar mondo 
timbegi maricho ofwenyre. *! Ng'at ma 
timbene kare to dhiyo e ler mondo 
timbene ong'ere e lela ni otimogi 
koluoro Nyasaye.” 


Johana Jabatiso owuoyo kuom Yesu 


22 Bang’ mano, Yesu nodhi e piny 
Judea gi jopuonjrene, mi obet kodgi 

kuno ka obatiso ji. ? Johana bende ne 
batiso ji Aenon, machiegni gi Salim, 
nikech pi ne ng'eny kuno. Ji ne dhi ire, 
kendo nobatisogi. ?* Mago notimore 
kapok otueye e jela. 

aka nowuok e kind jopuonjre 
Johana gi ja-Yahudi moro kuom wach 
pwodhruok. ?ś Kuom mano, ne gidhi 
ir Johana, mi giwachone ni, “Japuonj! 
Ng'at mane ni kodi loka aora Jordan, 
kendo mane iwuoyo kuome cha, koro 
batiso ji, kendo ji duto dhi ire.” 27 To 
Johana nodwokogi niya, “Onge ng'at 
manyalo bedo gi gimoro mak mana ka 
Nyasaye ema omiye. ?8? Un donge nu- 
winjo ka akwer ni ok an e Mesia, to an 
mana jal mane oor mondo otel nyim 
Mesia? ?° Ng'at man gi miaha e wuon 
kisera, to osiep wuon kisera mochung’ 
kanyo bedo mamor kowinjo dwond 
wuon kisera. Mor ma kamano ema 
an bende an-go, kendo koro oroma 
chuth. *° En nyaka odongi, to an adog 
piny.” 


Jal moa e polo 


31 Jal moa malo duong’ moloyo ji 
duto. Ngat monywol e piny en mar 
piny, kendo owacho weche mag piny. 
Jal moa e polo to duong’ moloyo ji 
duto. °? Owacho gik moseneno, kendo 
mosewinjo, to onge ng'ama oyie ni 
gima owacho en adier. ? To ka ng'ato 
oyie ni gima Jalo wacho en adier, to 
obiro ngeyo malongo ni Nyasaye 
en jaadiera. "“ Jal mane Nyasaye ooro 
wacho mana weche Nyasaye, nimar 
Nyasaye chiwo Roho mogundho, ma 
ok ong'wonyo lwete. ”” Wuoro ohero 
Wuowi, kendo oseketo gik moko duto 
e lwete. "9 Ng'at moyie kuom Wuowi 
nigi ngima ma nyaka chieng’. To ng'at 
ma ok owinjo Wuowi ok none ngimano 
ngang’, to mirimb Nyasaye osiko 
kuome. 


Yesu owuoyo gi chi Samaria 

4 Jo-Farisai nowinjo ni joma Yesu 

oseloko jopuonjrene, kendo obatiso, 
ng'eny moloyo jopuonjre Johana. ( To 
chutho Yesu owuon ne ok batiso ji, to 
jopuonjrene ema ne timo kamano.) 
? Kane Yesu owinjo gima ji wacho, 
noa Judea mondo odog Galili. “ No- 
nego okadh e piny Samaria, ê omiyo no- 
chopo e dala Samaria moro miluongo 
ni Sukar, machiegni gi puodho mane 
Jakobo omiyo Josef wuode. “ Kanyo 
ema soko Jakobo bende ne nitie. To 
kaka ne wuoth koro oolo Yesu, nobet 


3.14 Kwan 21.9. 3.24 Math 14.3; Mar 6.17; Luka 3.19-20. 3.28 Joh 1.20. 
3.35 Math 11.27; Luka 10.22. 4.5 Chak 33.19; Josh 24.32. 

e dir sokono ka ojony. Koro ne en kar 
sa auchiel mar odiechieng’. 

7 Chi Samaria moro nobiro umbo 
pi. Yesu nowachone ni, “Miyae pi 
amodhi.” ° (Sechego noyudo ka jo- 
puonjrene osedhi Sukar ng'iewo chi- 
emo.) ° To chi Samariano nodwoke ni, 
“Ere gimomiyo ikwaya pi, to in ja- 
Yahudi, to an to an chi Samaria?” 
(Nowacho kamano, “nikech jo-Yahudi 
ne ok winjre gi jo-Samaria.) +° Yesu 
to nodwoke niya, “Ka da ing'e mich mar 
Nyasaye, kendo ing'e jal makwayi pi 
mondo omodhini, to in ema da ikwaye 
pi, mi da omiyi pi mangima.” * Dha- 
kono nowacho niya, “Jaduong’, ionge 
gi gir tuombo, to soko bende tut. Koro 
pi mangima to diyud kanye? 12 Koso 
iparo ni iduong’ moloyo Jakobo kwar- 
wa, mane omiyowa sokoni, kendo 
omodhoe, kaachiel gi nyithinde kod 
jambe?” 1? Yesu nodwoke ni, “Ng'- 
ama omodho pigni, riyo biro loyo 
kendo, “to ng'ama omodho pi ma 
anamiye, riyo ok nolo nyaka chieng'. 
Pi ma anamiye nodok soko e iye, ma 
pige bubni, kendo kelo ngima ma 
nyaka chieng'.” 15 Dhakono nowachone 
niya, “Jaduong', miya pigno mondo 
kik riyo chak loya, kendo kik achak 
abi aumb pi kuma bor 

16 Yesu nowachone ni, “Dhi iluong 
chwori, eka mbi ka.” 7 Dhakono 
nodwoke ni, “An aonge gi dichwo.” 
Yesu nowachone „ni, 
wacho ni ionge gi dichwo, 
isebedo gi chwo abich, tojal ma koro in 
godono bende ok chwori! Omiyo gima 
iwachono en adier!” 1° Dhakono no- 
wachone ni, “Jaduong', aneno ni in 
janabi. °° To kwerewa ne lemo ewi 
godni, to un jo-Yahudi uwacho ni 
Jerusalem e kama ji onego lemie.” 
21 Yesu nodwoke ni, “Nyarwa, ng'e ni 
ndalo biro ma ji ok nolam Wuoro e 
godni, kata e Jerusalem. ?? Un jo- 
Samaria ulamo gima ok ung'eyo. 
To Mbona jo-Yahudi walamo gima 
wang'e nikech warruok oa kuom 
jo Yahudi. 233 To ndalo biro, kendo ose 
mana chopo, ma jolemo maradier biro 
lamoe Wuoro e yo ma Roho dwaro, 
kendo gi adiera, nikech joma kamago 
ema Ruoth Nyasaye dwaro mondo 
obed joma lame. ““ Nyasaye en Roho, 
kendo joma lame nyaka lame mana e 
yo ma Roho dwaro kendo gi adiera.” 
5 To dhakono nowachone niya, “Ang'- 
eyo ni Mesia, miluongo ni Kristo, biro 
biro, kendo ka obiro to obiro nyisowa 

gik moko duto.” ?6 To Yesu nodwoke 
ni, “An mawuoyo kodini e En!” 

27 E sano jopuonjre Yesu noduogo, 
kendo ne giwuoro ka gineno kowuoyo 
gi ngama dhako. To onge ng'ama 
nopenje gima odwaro kuom dhakono, 

ta gimomiyo owuoyo kode. “? Dha- 
kono noweyo dapige kanyo, modok 
dala, odhi owacho ni joma chwo niya, 
29 “Biuru uneye ngat mosehulona 
gik moko duto ma asetimo! Bende 
dobed Kristo adier?” 7” Kuom mano 
jogo nowuok e dala, modhi neno Yesu. 
1 E sa mane dhakono odhi omoe 
joma chwogo, jopuonjre Yesu ne sayo 
Yesu ni, “Japuonj, chamie gimoro.’ 
32 To ne odwokogi ni, “An gi chiemo 
ma un ok ung’eyo.” ? Omiyo jopuonjre 
nochako penjore kendgi ni, “Ng'ato 
osekelone chiemo koso?” % Yesu no- 
wachonigi ni, “Chiemba en timo gima 
Jal mane oora dwaro, kendo tieko tich 
mane omiya. °s Donge uwacho ni pod 
dueye ang'wen eka cham chiegi? An 
to awachonu ni, ng'iuru puothe maber, 
mondo une cham osechiek 
moromo keyo! % Kata mana sani jo- 
keyo yudo pokgi, kendo choko cham 
ni ngima ma nyaka chieng’. Kamano 
jochuoyo kod jokeyo bedo mamor 
kanyakla, 37 mana kaka ngero wacho, 
ni, ‘Ngat achiel chuoyo, to ng’at 
machielo keyo.” Ngerono en adier, 
38 nikech aseorou mondo uka cham 
mane luchu ok ochuerie. Jomoko 
nono ema notiyo matek, to un ema 
koro uchamo luchgi.” 

39 Jo-Samaria mang'eny mane nie 
dalano noyie kuom Yesu nikech wach 
mane dhakono osewachonigi ni, “No; 
hulona gik moko duto ma asetimo.” 
$4 Kuom mano, kane jo-Samaria odhi 
ir Yesu, ne gikwaye mondo oyie obed 
kodgi, mi noyie, mobet kodgi kuom 
ndalo ariyo. 

41 Ji mang'eny moko bende koro 
noyie, ka giwinjo weche mane Yesu 
wacho owuon, 4 omiyo ne giwacho ni 
dhakono niya, “Koro wayie, to ok 
nikech gima nyocha iwacho, to mana 
nikech wasewinje gi itwa wawegi, 
kendo koro wang'eyo ni en Jawar mar 
piny.” 

Yesu ochango wuod jaduong’ moro 

43 Kane Yesu osetieko ndalo ariyo 
kanyo, noa modhi Galili, * nikech en 
owuon nosewacho niya, “Janabi ok 
mi duong’ e gweng'gi.” “” Kane ochopo 
Galili, to jo-Galili norwake gi mor 


4.9 Ezra 4.1-5; Neh 4.1-2. 4.44 Math 13.57; Mar 6,4; Luka 4.24. 4.45 Joh 2.23. 

nikech ne giseneno gik moko duto 
mane otimo Jerusalem e ndalo Sap 
Pasaka, nimar gin bende ne gidhi e 
sawono. 

46 Yesu ne ochako odok Kana e 
piny Galili, kuma ne olokoe pi divai. 
To jaduong’ moro ne ni kuno mane 
wuode tuo Kapernaum. *7 Kane ng- 
atno owinjo ni Yesu osea Judea mi 
obiro Galili, nodhi ire mokwaye 
mondo odhi ochangne wuode mane 
Chiegni tho. “? Yesu nowachone niya, 
“Un, ka ok uneno ranyisi gi honni, to 
Ok unyal bedo gi yie.” “” To jaduong’no 
nowachone niya, “Jaduong', vie ibi 
kapok nyathina otho.” 5° To Yesu 
nodwoke ni, “Dhiyo, wuodi ngima!” 
Ng'atno noyie wach Yesu, modhi. 
5i Kane pod en e yo odhi, jotichne 
noromone gi wach ni wuode osekwo. 
52 Nopenjogi sa mane ochako 
mangima, mi gidwoke ni, “Midhusu 
nyoro oweye sa abiriyo mar odiechi- 
eng'.” 5 Eka wuon nyathi nong'eyo 
ni mano e sa onogo ma nyoro Yesu 
owachone ni, “Wuodi ngima.” Kuom 
mano, en owuon kaachiel gi joode, ne 
giyie kuom Yesu. 5* Mano e hono mar 
ariyo mane Yesu otimo kosea Judea 
odhi Galili. 


Yesu ochango ng'ato Bethesda e dho 
yawo 


5 Bang’ mano, Yesu nodhi Jerusalem, 
nikech nitimo Sap jo-Yahudi moro 
kuno. ? E Jerusalem kuno, e bath 
rangach miluongo ni Ranga Rombe, ne 
nitie yawo moro miluongo gi dho 
Yahudi ni Bethesda. Yawono ne 
nigi agolni abich. ? Ji mang'eny matuo, 
kaka muofni, gi rang'onde, kod pudhe, 
ne nindo e agolnigo. [Ne girito mondo 
pi otugre, “ nimar kinde moko malaika 
ne lor e yawono, kendo tugo pi. To 
bang’ tugruok pi kamano, ngat matuo 
mokwongo donjo e pi ne chango kuom 
tuo moro amora ma en go.| * To ng'at 
moro ne ni kanyo, mane osebedo matuo 
kuom higni piero adek gaboro. í Yesu 
nonene konindo kanyo, mi ong'eyo ni 
osetieko ndalo mang'eny, omiyo no- 
penje niya, “Idwaro mondo ochangi 
koso?” 7” To ng'at matuono nodwoke 
ni, “Jaduong’, aonge gi ng'at ma diketa 
e yawo ka pi otugore, nikech an, ka- 
dwaro dhi, to ng'at machielo kwongona 
akwonga.” “ Yesu nowachone niya, 
“Chungi, ikaw pieni, iwuothi!” ° Gi- 
kanyono ng'atno nochango, mokawo 
piene, kendo owuotho. 

To chieng'no ne chieng? Sabato. 
4.46 Joh 2.1-11. 5.10 Neh 13.19; Jer 17.24. 

10 Mano omiyo jodong jo-Yahudi no- 
wacho ni ng'at mane osechangino niya, 
“Kawuono en chieng' Sabato, omiyo 
Chikwa ok oyie mondo iting’ pieni ka- 
mano.” 1 To ng'atno nodwokogi ni, 
“Jal manende ochanga ema nowachona 
mondo ating’ piena awuothi.” “ Eka 
ne gipenje ni, “En nga, manende 
owachoni ni mondo iting’ pieni iwuo- 
thi?” To ng'at mane osechangino ne 
ok ong'eyo nying ng'at mane ochange, 
3 nimar Yesu nosea, nikech ji ne 
thoth kanyo ahinya. 

14 Bang'e Yesu noyudo ng'amo e 
Hekalu, mowachone niya, “Winji! 
Kaka koro osechangi, koro we timo 
richo, nono to dipo ka gimoro marach 
moloyo otimi.” "5 Eka ng'atno nodhi, 
monyiso jo-Yahudi ni ng'at mane 
ochange iluongo ni Yesu. 6 Kuom 
mano, jo-Yabndi nochako himo Yesu, 
nikech notimo gik ma kamago chieng’ 
Sabato. 17 To Yesu nodwokogi niya, 
“Wuora pod tiyo nyaka chil kawuono, 
kendo an bende atiyo mana kamano.” 
18 Mano nomiyo jo-Yahudi oramo ni 
nyaka nege. To ne ok gidwar nege nikech 
ketho Sabato kende, to ne gidwaro nege 
bende nikech nopiemore gi Nyasaye, 
koluongo Nyasaye ni Wuon mare. 


Teko momi Wuowi 


19 To Yesu nodwokogi niya, “Adier, 
adier, awachonu ni, Wuowi ok nyal 
timo gimoro kende owuon, to otimo 
mana gima oeno ka Wuoro timo, 
nikech gima Wuoro timo ema Wuowi 
bende timo. ?° Wuoro ohero Wuowi, 
kendo onyise gik moko duto ma en 
owuon otimo, to bende enonyise timbe 
madongo moloyo magi, mi unuwuor! 
21 Kaka Wuoro chiero joma otho, 
komiyo ngima, e kaka Wuowi bende 
yiero joma odwaro, kendo omiyo 
ngima. ” To bende Wuoro ok ngad ni 
ji bura, to oseketo teko mar ng'ado 
bura e lwet Wuowi, ? mondo ji duto 
omi Wuowi duong’ mana kaka gimiyo 
Wuoro. Ngat ma ok mi Wuowi 
duong’, to ok mi Wuoro mane ooro 
Wuowi duong’. “ Adier awachonu ni 
ngama owinjo wachna, mi oyie kuom 
Jal mane oora, nigi ngima ma nyaka 
chieng'. Ng'at ma kamano ok ter e 
bura, to osea e tho, odonjo e ngima. 

25 “Adier, adier, awachonu ni, kinde 
biro ma joma otho nowinjie dwond 
Wuod Nyasaye, kendo ji duto ma 
owinjo dwolno nodok mangima. Adier, 
kindeno ose mana chopo. ? Kaka 
Wuoro owuon nigi teko mar miyo ji 

ngima, e kaka osemiyo Wuowi bende 
teko mar miyo ji ngima. ”” To bende, 
osemiye teko mar ng'ado bura, nikech 
en Wuod Dhano. ?°8 Wachno kik bwogu, 
nikech ndalo biro ma kata mana joma 
otho manie bur nowinj dwonde, ?° mi 
wuog oko. Joma timbegi beyo nochier, 
mi yud ngima, to joma timbegi richo 
nochier e bura. 


Weche manyiso ni Yesu en ng'a 

30 “An ok anyal timo gimoro gi 
tekona awuon. Ang’ado bura mana 
kaka Nyasaye onyisa, kendo bura 
mang’ado en bura makare, nikech ok 
adwar timo gima an ema adwaro, to 
atimo mana gima Jal mane oora dwaro. 
31 Ka awuoyo kuoma awuon to weche 
mawacho ok nyal kwan ka adier. 
32 To nitie ng'at machielo mawuoyo 
kuoma, kendo ang'eyo ni gima owacho 
kuoma en adier. 3? Ne uoro joote ir 
Johana, mi ne onyisou weche ma adier. 
34 Ok awach kamano nikech atenora 
kuom gima dhano ema owacho, to 
awacho kamano mana ni mondo ukwo. 
35 Johana ne en taya maliel maler, 
kendo kuom kinde moko ne uyie 
mondo lerno omiu mor. '$ Adier, 
Johana nowuoyo kuoma kanyiso ni 
Wuora noora, to koro tich ma atiyo, 
mane Wuoro omiya mondo ati, nyiso 
malong'o ni Wuoro noora, moloyo 
kaka ne Johana onyiso. ”” To Wuoro 
owuon, mane oora, bende osewuoyo 
kuoma. Un to pok uwinjo dwonde, 
kata wang’e bende pok uneno. ”” Wa- 
chne ok bedi e chunyu, nikech ok uyie 
kuom Jal mane ooro. 

39 “Uketo chunyu kuom somo 
Muma, ka uparo ni Muma nyalo 
miyo uyud ngima ma nyaka chieng’. 
Adier, Muma ema wuoyo kuoma, 
40 to kata kamano udagi biro ira 
mondo uyud ngima. “' An ok adwar 
mondo ji omiya duong’. “Un to 
ang'eyo ni ok un kamano, nikech 
ang'eyo malong'o ni ok uhero Nya- 
saye kata matin! ? An asebiro e nying 
Wuora, to ok userwaka. To ka ng'ato 
obiro e nyinge owuon, to ubiro rwake 
arwaka! “? To ere kaka unyalo bedo 
gi yie, kuhero mondo ng'ato ka ng'ato 
oyud pak kuom wadgi, to ok utem 
mondo uyud pak moa kuom Nyasaye 
ma achiel kende. t5 Kik upar ni an ema 
nadonjnu e nyim Wuoro. Ng'at ma 
nodonjnu en mana Musa, ma useketo 
genou kuome!“? Ka da uyie wach Musa, 
to da uyie gima awacho, nikech an ema 
ne ondiko kuoma. *7 To ka ok uyie 


JOHANA 5,6 


weche mane Musa ondiko, to ere kaka 
duyie wechena ?” 


Yesu omiyo ji alufu abich chiemo 
(Mathayo 14.13-21; Mariko 6.30-44; 
Luka 9.10-17) 

Bang’ mano, Yesu nowuok modhi 

loka nam Galili, ma bende iluongo 
ni nam Tiberia. °? Oganda maduong’ 
noluwe, nikech ne gineno honni mane 
otimo kochango joma tuo. ° Eka Yesu 
noidho got moro, mobet piny kuno gi 
jopuonjrene. “ To Sap Pasaka, ma en 
sawo mar jo-Yahudi, koro ne chiegni. 
5 Yesu noting’o wang’e, moneno ka 
oganda maduong’ biro ire, omiyo no- 
penjo Filipo niya, “Ere kuma wanyalo 
ng'iewce makati ma dwami jogi 
ocham ?” 6 Nowacho kamano kotemo- 
go Filipo, nimar en owuon nong'eyo 
gima obiro timo. ” To Filipo nodwoke 
niya, ““Siling' mia ang'wen ok ding'iew 
makati moromo ng’ato ka ng'ato kawo 
matintin.” “ Japuonjrene moro machi- 
elo, ma nyinge Andrea, owadgi Simon 
Petro, nowachone niya, ° “Rawera 
moro ni ka, man gi makati abich mag 
shairi, kod rech mothol ariyo. To magi 
dinyal ang'o kuom joma ng'enygi ?”” 
10 To Yesu nokone ni, “Nyisuru ji obed 
piny.” Kamano ji nobet piny. To 
kanyo noyudo nitie lum mang'eny. 
Kuom ji duto mane obet kanyo ne nitie 
joma chwo ma dirom alufu abich. 

11 Bang’ mano, Yesu nokawo ma- 
kati, mi ogoyo ni Nyasaye erokamano. 
Eka nopogogi ni ji ka obet piny ka- 
mano. Rech bende nopogo, kendo 
ng'ato ka ng'ato nochiemo kaka odwaro. 
12? Kane giseyieng' giduto, Yesu no- 
wacho ni jopuonjrene niya, “Chokuru 
ng'injo modong' mondo kik gimoro 
lal.” ? Kuom mano ne gichoko ng’- 
injo mag makati abich mane ji ocha- 
mogo, mi opong’o aditini apar gariyo. 

14 Kane ji oneno hono mane Yesu 
otimono, ne giwacho ni, “Nyaka bed 
ni jali e janabi mane onego bi e piny 
ka.” !5 Yesu nong'eyo ni ji dwaro make, 
kendo chune mondo obed ruoth, omi- 
yo nopondo modhi e got kar kende. 


Yesu owuotho ewi p 

(Mathayo 12.22-33; Mariko Pra 52) 

16 Kane piny ochopo odhiambo, jo- 
puonjrene nodhi e dhonam, '” moidho 
yie moro mondo ong'ad nam odog 
loka Kapernaum. Piny koro nosechido, 
to Yesu ne pok ochopo irgi. !8 E 
kindeno ahiti maduong’ ne kudho, 
omiyo nam noloko marach ahinya. 


5.29 Dan 12.2. 5.33 Joh 1.19—-27, 3.27-30. 5.37 Math 3.17; Mar 1.11; Luka 3.22. 


JOHANA 6 


19 Kane gisekiewo yie kama bor ma 
dirom kilomita abich kata auchiel, 
ne gineno Yesu kawuotho ewi pi, 
biro irgi e yie. Luoro nomakogi 
ahinya, ?° to Yesu nowachonigi ni, 
“Kik uluor! En mana an.” Eka ne 
: gikwaye mondo odonj irgi e yie, kendo 
gikanyono yie nogowo e dhowath mane 
gidwaro dhiye. 


Ji omanyo Yesu 
22 Kinyne oganda mane odong’ loka 
: machielo noparo ni yie achiel kende 
ema ne ni kanyo, kendo ne ging'eyo ni 
Yesu ne ok oidho e yieno kod jo- 
puonjrene, to jopuonjrene nodhi mana 
kendgi. ? To yiedhi moko moa Tiberia 
nobiro, mogowo machiegni gi kama ne 
ji ochamoe makati mane Yesu oguedho. 
24 Omiyo kane ji oneno ni Yesu onge 
kanyo, kendo ni jopuonjrene bende 
onge, ne giidho yiedhigo, mi gidhi 

Kapernaum, manyo Yesu. 


Yesu e kuon mar ngima 


25 Kane jogo oyudo Yesu 
machielo, ne gipenje niya, 
ichopo ka karang'o?” 26 Yesu no- 
dwokogi ni, “Awachonu adier ni, 
udwara mana nikech makati ma nyoro 
uchamo, muyieng’, to ok nikech honni 
museneno. ?’ Kik uti ni chiemo ma- 

- kethore, to tiuru mana ni chiemo mo- 
siko, kendo makelo ngima ma nyaka 
chieng’. Wuod Dhano ema nomiu 
chiemono, nikech en ema Nyasaye 
Wuoro oseketo kido mare kuome, 
manyiso ni oyie kode.” ?8 Eka ne 
gipenje ni, “Ang'o monego watim, eka 
wabed joma tiyo tich Nyasaye ?” 2° To 
Yesu nodwokogi ni, “Tich ma Nyasaye 
dwaro mondo uti en ni mondo uyie 

. kuom Jal mane ooro.” °° Kuom mano 
ne gichako gipenje niya, “To ere ra- 
nyisi minyalo timo mondo wane, eka 
wayie gima iwacho? Ango minyalo 
timo? ?! Kwerewa ne ochamo chiemo 
miluongo ni Manna e thim, kaka 
ondiki e Muma ni, “Nomiyogi chiemo 
moa e polo mondo gicham.’ ” ?? Eka 
Yesu nomedo wachonigi niya, “Adier, 
adier, awachonu ni, Musa ne ok omi- 
you kuon moa e polo, to Wuora ema 
miyou kuon maradier moa e polo, 
3 nikech kuon ma Nyasaye chiwo en 
mana Jal molor oa e polo, kendo ochi- 
wo ngima ni piny.” “ Kane giwinjo 
wachno ne gikwaye ni, “Jaduong’, 
yie imiwa kuonno pile.” 35 To Yesu 
nodwokogi ni, “An e kuon mar ngima, 
kendo ng'ama obiro ira ok nowinj kech 
6.31 Wuok 16.4, 15; Zab 78.24. 6.45 Isa 54.13. 


loka 
“Japuonj, 

nyaka chieng', bende ng'at moyie 
kuoma riyo ok nochak olo ngang’. 
36 To asewachonu ni, kata obedo ni 
usenena, to ok uyie kuoma. ?7 Ji duto 
ma Wuoro omiya nobi ira, kendo 
ng'ato ang'ata mobiro ira ok nariemb 
ngang’, °? nikech ok aselor aa e polo 
mondo atim gik ma an ema adwaro, to 
mana gik ma Jal mane oora dwaro. 
39 Jal mane oora dwaro ni kik awit 
kata ng'at achiel kuom joma ne omiya, 
to ni mondo achiergi duto chieng’ giko 
piny. *° Adier, Wuora dwaro ni mondo 
ng'ato ka ng'ato moneno Wuowi, mi 
oyie kuome, oyud ngima ma nyaka 
chieng’; kendo anachiere chieng’ giko 
piny.” 

41 Jo-Yahudi nochako ng'ur kane 
giwinjo ka Yesu owacho ni en e kuon 
moa e polo. “ Ne gipenjore ni, “Jali 
ok e Yesu wuod Josef koso? Donge 
wang'eyo wuon mare gi min mare? To 
ere kaka onyalo wacho ni olor oa e 
polo?” $ Yesu nodwokogi ni, “Weuru 
ng'ur. ““ Onge ng'ama nyalo biro ira 
mak mana ka Wuoro mane oora ema 
okele; kendo anachiere chieng' giko 
piny. 5 Ondik e kitap Jonabi ni, 
“Nyasaye nopuonj ji duto? Omiyo 
ng'ato ka ng'ato ma owinjo dwond 
Wuoro, mi opuonjore kuome, to biro 
mana ira. “$ Ok awach ni nitie ng'at 
moro moseneno Wuoro, to mak mana 
Jal mane oa ka Nyasaye kende ema 
osenene. “7” Awachonu adier ni, ng'at 
moyie ema nigi ngima ma nyaka 
chieng’. ^8 An e kuon mar ngima. 
4 Kwereu nochamo Manna e thim, 
to kata kamano ne githo. 5° An to 
awuoyo kuom kuon moa e polo, ma 
ka ng'ato ochamo to ok nyal tho 
ngang’. * An e kuon mangima mane 
olor oa e polo. Ng'at mochamo kuon- 
ni nobed mangima nyaka chieng’. 
To bende kuon ma abiro chiwo mondo 
piny oyud ngima en ringra.” 

52 Jo-Yahudi nochako dhaw kendgi 
niya, “Ere kaka jali dimiwa ringre 
mordo wacham ?” > Yesu nowachonigi 
ni, “Awachonu adier ni, ka ok uchamo 
ringre Wuod Dhano, kendo umadho 
rembe, to uonge gi ngima e iu. * Ng'at 
ma ochamo ringra, kendo omadho 
remba, nigi ngima ma nyaka chieng’, 
kendo anachiere chieng' giko piny. 
55 Ringra e chiemo madieri, kendo 
remba e math adieri. 5 Kamano ng'at 
ma ochamo ringra, kendo omadho 
remba, ema osiko kuoma, kendo an 
bende asiko kuome. 57 Kaka Wuoro 
mangima noora, kendo angima nikech 

en, e kaka ng'at mochamo ringra bende 
nobed mangima nikech an. “Ma e 
kuon mane olor oa e polo. Ok ochal gi 
gima ne kwereu ochamo to bang’e otho. 
Ng'at ma ochamo kuonni to nobed 
mangima nyaka chieng’.” 

59 Yesu nowacho wechego kapuonjo 
e od lemo Kapernaum. 


Wach ngima ma nyaka chieng’ 

60 Jopuonjre Yesu mang'eny mane 
owinjo wechego nowacho niya, “Ma 
puonj matek manadi! Ng’ ano ma 
dichikne ite?’ “ Yesu nong'eyo ni 
jopuonjrene ngur kuom puonjneno, 
omiyo nopenjogi ni, “Wachni obwo- 
gou koso? © Ka kamano, to kara 
dubwogi machal nadi, ka uneno Wuod 
Dhano kaidho dok malo kama ne 
oaye? Roho ema kelo ngima; 
dhano to ok nyal gimoro. Weche ma ase- 
wachonu gin Roho kod ngima, “ to ji 
moko kuomu pod ok oyie.” Yesu no- 
wacho kamano nikech nyaka a chak- 
ruok noseng’eyo joma ok oyie, kod 
ng'at mane biro ndhoge. “ Eka no- 
medo wacho niya, “Mano ema omiyo 
ne awachonu ni ng'ato ok nyal biro 
ira ka ok Wuoro ema omiyo obiro.” 

66 Chakre kanyo ng'eny jopuonjrene 
nodok chien, mi oweyo luwe. ” Omiyo 
nopenjo joote apar gariyo ni, “Un 
bende udwaro weya koso?” 6! To 
Simon Petro nodwoke ni, “Ruoth, ere 
ngama dwadhi ire, to in ema in gi 
weche makelo ngima ma nyaka chieng’ ? 
© Wan koro waseyie, kendo wang'eyo 
ni in e Ng'ama Ler mar Nyasaye.” 
70 To Yesu nodwokogi niya, “Un ji 
apar gariyo, donge ne ayierou uduto ? 
To kata kamano ng’at achiel kuomu 
en jachien.” 7! Nowuoyo mana kuom 
Judas wuod Simon Iskariot, nikech 
kata obedo ni Judas ne achiel kuom 
joote apar gariyogo, to en ema nobiro 
ndhogo Yesu. 


Yesu kod owetene 


7 Bang’ mano, Yesu nowuotho koni 
gi koni kapuonjo e piny Galili. 
Ne ok odwar dhi Judea nikech jodong 
jo-Yahudi ne dwaro nege. ? Sap jo- 
Yahudi „miluongo ni Sap Kiche ne 
chiegni, ? omiyo owetene nowachone ni, 
“A ka, idhi Judea mondo jopuonjreni 
one honni mitimo. 4 Ka ng'ato dwaro 
mondo ji ong'eye, to ok onyal tiyo 
kama opondo. Ka en adier ni itimo gik 
ma kamagi, to ara nyisri e nyim piny.” 
5 Ne giwachone kamano nikech kata 
6.68-69 Math 16.16; Mar 8.29; Luka 9.20. 

7.22 Chak 17.10; T.Lawi 12.3. 7.23 Joh 5.9. 


JOHANA 6,7 


gin ma gin owetene ne ok giyie kuome. 
6 Yesu to nodwokogi niya, “Kindena 
pok ochopo, to un, kindeu nitie ndalo 
duto. 7 Un piny ok nyal mon kodu, to 
an omon koda nikech kinde duto 
asiko kanyise ni timbene richo. ê Un, 
dhiuru adhiya e sawono. An to ok 
adhi, nikech kindena pok ochopo.” 
° Kane osewacho kamano, nodong’ 
Galili. 


Yesu odhi e Sap Kiche 


10 To kane owete Yesu osedhi e 
sawo, en bende nodhi. To ne ok odhi 
ratiro, to nodhi mana ling’ling’. 1! Jo- 
dong jo-Yahudi nomanye e sawo, ka- 
penjo kuma entie. !'? Ji mang'eny mane 
odhi e sawono ne wuoyo kuom Yesu, 
ka moko wacho ni, “En ng'at maber,” 
to moko wacho ni, “Ooyo, owuondo 
ogandawa.” “ To kata kamano onge 
ng'ama noloso kuome ratiro, nikech 
ne giluoro jodong jo-Yahudi. 

14 To chieng? mane ndalo sawo 
ochopo e diere, Yesu nodhi e Hekalu, 
mochako puonjo ji. !'5 Jodong jo- 
Yahudi nowuoro, kawacho ni, “Ere 
kuma ng'atni oyudoe rieko makama, 
to ok osomo?” '$ Yesu nodwokogi 
ni, “Gik ma apuonjo ok gin maga 
awuon, to gin mag Jal mane oora. 
17 Ng’at moyie timo gima Nyasaye 
dwaro, to biro ng'eyo kata ka weche ma 
apuonjo oa ka Nyasaye, kata ka 
apuonjo mana wechena awuon. !8 Ng'at 
maloso gi tekone owuon en ngat 
madwaro mondo oyud duong’, to 
ng'at madwaro mondo Jal mane oore 
oyud duong’ en jaadiera, kendo oonge 
gi miganga kata matin. !° Donge Musa 
nomiyou Chik, to onge kata ng'at 
achiel kuomu morito ? Ka ok kamano, 
to ango momiyo udwaro nega? ea 
20 Ji nodwoke ni, “Jachien ni kodi! 
Ng'ano madwaro negi?” ?! Yesu no- 
wachonigi niya, “Ne atimo gimoro 
achiel kende chieng’ Sabato, mi ubwok 
uduto. ? Paruru ni Musa nomiyou 
chik mar tero nyangu. (To chutho, 
Musa ok ema nokelo chikno, to kwereu 
ema nochake.) Chikno omiyo utero 
yawuotu nyangu kata mana chieng' 
Sabato. ? To ka un utero nyathi 
nyangu chieng' Sabato, mondo kik 
uketh Chik Musa, to marang’o ukecho 
koda kuom chango ng'ato ch'eng’ 
Sabato, mi dende duto bed mangima ? 
24 Mano omiyo kik ung’ad bura 
kurango mana gik ma oko, to ng'aduru 
bura mana gi adiera.” 


7.2 T.Lawi 23.34; R.Chik 16.13. 


JOHANA 7,8 


Ji openjo ka Yesu e Mesia 

25 Jo-Jerusalem moko nopenjore 
niya, “Donge ma e jal ma gidwaro 
nego cha? 2% To winjuru kaka opuonjo 
ji mana e lela, to onge ng'ama wachone 
gimoro. Koso dibed ni jodongwa ong'e- 
yo ni en Mesia? ” To mano ok nyal 
bet kamano, nikech waduto wang'eyo 
kuma jali oaye. Mesia to kabiro, to 
onge ng'ama nong'e kuma oaye.” 

28 Mano nomiyo Yesu owacho gi 
dwol maduong', kopuonjo e Hekalu 
niya, “En adier ni ung'eya, kendo en 
adier ni ung'eyo kuma aaye, to kata 
kamano ok asebiro gi tekona awuon. 
Jal mane oora e wuon adiera, to un 
ok ung'eye. "” Anto ang'eye, nikech aa 
ire, kendo en ema ne oora.” 3° Eka ne 
gitemo make, to ne ok ginyal, nikech 
kindene ne pok ochopo. * To ji 
mang'eny noyie kuome, kapenjore ni, 
“Ka Mesia obiro, dotim honni ma- 
ng'eny moloyo ma jali timo koso ?” 


Oor askeche mondo omak Yesu 
32 Jo-Farisai nowinjo ka ji kuodho 
wechego kuom Yesu, omiyo ne giriwo 
wach gi jodolo madongo, mi gioro 
askeche mondo omake. % To Yesu 
nowacho ni, “Pod abiro medo bet 
kodu kuom kinde moko, eka bang'e 
nadog ir Jal mane oora. ™* Unumanya, 
to ok nuyuda, nikech kama abiro betie 
ok unyal biroe.” 3 Jodong jo-Yahudi 
nopenjore kendgi niya, “Kanye mo- 
dwaro dhiye ma ok wanyal nwang'ee? 
Koso odwaro dhi kuom jo-Yahudi 
modak e pinje joma ok jo-Yahudi 
mondo opuonj joma ok jo-Yahudi? 
3 Ere tiend wach mowacho ni, wana- 
manye to ok wanayude, kendo ni, kuma 

obiro betie wan ok wanyal dhiye ?” 


Aore mag pi mangima 
37 Chieng’ mogik mar sawo, mane 
en odiechieng’ maduong’ ahinya, Yesu 
nochung’ mowacho gi dwol maduong’ 
niya, “Ngat ma riyo oloyo mondo 
obi ira, omodhi. ° En mana kaka 
Muma wacho ni, ‘Aore mag pi ma- 
ngima nomol kawuok kuome.’ ” 3 To 
Yesu ne oloso kuom Roho, ma ji duto 
moyie kuome ne biro yudo. To e 
kindeno Roho ne pok obiro, nikech 

Yesu ne pok oyudo duong’ne. 


Ji opogore kuom wach Yesu 


40 Jomoko kuom joma ne owinjo 
wechego nowacho niya, “Nyaka bed 


7.37 T.Lawi 23.36. 7.38 Ezek 47.1; Zek 14.8. 7.42 Mika 5.2. 

ni jali e Janabi mwasebedo kwageno 
ni biro biro.” ^ Jomoko to nowacho 
ni, “En e Mesia.” To ji moko nokwer 
ni, “Mesia ok nyal wuok Galili! 
42 Donge Muma wacho ni Mesia nobed 
nyakwar Daudi, kendo ni nonywole 
Bethlehem, dala Daudi?” “ Kamano 
ji nopogore kuom wachne. ** Jomoko 
kuomgi ne dwaro make, to onge ng'at 
mane otimo kamano. 


Jodong jo-Yahudi otamore yie kuom 
Yesu 


45 Kane askeche oduogo, jodolo gi 
jo-Farisai nopenjogi ni, “Ang'o mo- 
miyo ok usekele ka ?” 46 To ne gidwoko 
niya, “Pok wanenoe ng'at mawuoyo ka 
ng'atni!” *7 Eka jo-Farisai nopenjogi 
ni, “Kara un bende osewuondou. 
48 Bende usenenoe jatendwa moro, kata 
ja-Farisai moro, moyie kuome? *° To 
ji ajia ma ok ong'eyo Chik, gin joma 
okuong'!” 

50 Ng'at achiel kuom jodongogo ne 
Nikodemo, mane oyudo osedhi ir 
Yesu. En nowachonigi ni, "' “Donge 
Chikwa okwer ni kik ng'ad ni ng'ato 
bura kapok oyale, mi owinj wechene ?” 
32 To ne gipenje ni, “In bende in ja- 
Galili koso ? Som Muma, to ibiro yudo 
ni onge janabi manyalo wuok Galili i”? 
[° Eka ji duto noa, modok miechgi. 


Dhako mane ojuk katerore 


Yesu noa kanyo, modhi e got Zei- 

tuni. ? Kinyne gokinyi mang'ich, 
noduogo modonjo e Hekalu, kendo ji 
duto nochokore bute. Nobet piny, 
mochako puonjogi. °? To jopuonj Chik 
kod jo-Farisai nokelo dhako moro 
mane ojuk katerore. Ne gikete ochung’ 
e diergi, “ mi giwacho ni Yesu niya, 
“Japuonj, dhakoni ojuk rando, ka- 
terore! ê To Chik mane Musa omiyowa 
wacho ni dhako ma kamano nyaka 
go gi kite, mi tho. In to iwacho ang’o ?” 
6 Ne giwacho kamano nikech ne gi- 
dwaro wach moro ma digidonjnego. To 
Yesu nolung’ore piny, mondiko e lowo 
gi lith Iwete. 7 To kane jogo omedo 
penje wachno, noting’o wiye, modwo- 
kogi niya, “Ng'ato kuomu mapok 
otimo richo ema mondo okwong 
ogoye gi kidi!” 8 Eka nochako olu- 
ngore, mondiko e lowo. ° To kane gi- 
winjo gima owacho, ne gia kanyo 
achiel achiel, chakre joma dongo nyaka 
joma tindo, mi Yesu kende ema no- 
dong’, ka dhakono ochung’ bute. 
10 Yesu noting’o wiye, mopenjo dha- 
7.50 Joh 3.1-2. 

kono niya, “Nyarwa, ekegi? Onge 
kata achiel modong’ mondo ong'adni 
bura?” '"Dhakono nodwoke ni, 
“Ooyo, Jaduong', onge ng'ato mo- 
dong’.” Eka Yesu nokone ni, “Kata an 
bende ok ang'adni bura. Dhiyo, to kik 
ichak itim richo kendo.’’] 


Yesu en ler mar piny 


12 Yesu nomedo puonjo ji, kowacho 
ni, “An e ler mar piny. Ng'at maluwa 
ok nowuoth e mudho, to nobed gi ler 
mar ngima.” “To jo-Farisai nowa- 
chone niya, “Iwuoyo mana kuomi 
iwuon, omiyo ok wanyal yie ni gik 
miwacho gin adier.” “To Yesu no- 
dwokogi ni, “Kata obedo ni awuoyo 
kuoma awuon, to gik ma awacho gin 
adier, nikech ang'eyo kuma ne aaye, 
kendo ang'eyo kuma adhiye, to un 
ukia kuma naaye kata kuma adhiye. 
15 Un ung’ado bura gi rieko mar dhano, 
to an ok ang'ad ni ng’ato bura. 1f To 
kata ka ang'ado bura, to bura ma 
ang'ado en adier, nikech ok ang'ad bura 
kenda, to Jal mane oora ema konya. 
17 E Chiku bende ondikie ni, ka ji 
ariyo owinjore e wachgi, to wach ma 
giwacho ikwano ka adier. !'8 An ema 
awuoyo kuoma awuon, kendo Wuora 
mane oora osiro wachna.” '? Mano 
omiyo ne gipenje niya, “Ere Wuoro 
nogo?” To Yesu nodwokogi ni, “Ok 
ung'eya, kata Wuora bende ok ung'eyo. 
Ka dabed ni ung'eya, to Wuora bende 
da ung'eyo.” 

20 Yesu nowacho wechego duto 
kopuonjo ji e Hekalu, ei ot mane 
oketie sanduge mag sadaka. Kata 
kamano onge ng'ama nomake, nikech 
kindene ne pok ochopo. 


Yesu osiemo jo- Yahudi ma ok oyie 
kuome 

21 Yesu nowachonigi kendo niya, 
“An to adhi, kendo unudwara, to 
unutho mana e richou. Ok unyal dhi 
kuma adhiye.” ?? Mano omiyo jo- 
Yahudi nowacho ni, “Ng'atni wacho 
ni ok wanyal dhi kuma odhiye! Mano 
nyiso ni obiro dere koso?” ? Yesu 
nodwokogi ni, “Un ua mwalo, to an aa 
malo. Un, un jopinyni, an to ok an 
japinyni. ?** Mano emomiyo awachonu 
ni unutho e richou, nikech ka udagi 
yie ni an e Fn, to adier unutho mana e 
richou.” ?5 Eka ne gipenje niya, “To in 
e ng'ano?” Yesu to nodwokogi ni, 
“An mana ng'ama asebedo ka awa- 
chonu ni e an. ““ Nitie gik mang'eny 
ma adwaro wacho kuomu, kendo ma 
8.12 Math 5.14; Joh 9.5. 8.13 Joh 5.31. 

adwaro ng'adonugo bura. Jal mane 
oora en jaadiera, kendo wach ma 
ayudo kuome ema anyiso piny.” 

27 To ne ok ging'eyo ni Yesu loso 
kodgi kuom Wuoro. ?8 Omiyo Yesu 
nowachonigi niya, “Ka useting'o Wuod 
Dhano malo, eka unung'e ni ane En. 
Bende unung'e ni onge gima atimo gi 
tekona awuon, to weche duto ma 
awacho, Wuora ema osepuonja. ”” Jal 
mane oora ni koda. Pod ok oweya 
kenda, nikech pile atimo mana gik 
malong'one.” 3° To kane owacho we- 
chego, ji mang'eny noyie kuome. 


Wach bedo wasumbini kod bedo thuolo 


31 Yesu nowacho ni jo-Yahudi mane 
oyie wachne niya, “Ka umako puonjna, 
to eka un jopuonjrena adier. °? Bende 
ubiro ng'eyo adiera, kendo adiera nomi 
ubed thuolo.” 3 To ne giwachone niya, 
“Wan koth Ibrahim, kendo pok 
wabedo wasumb ng'ato nyaka nene. 
Koro ere gimomiyo iwacho ni wanabed 
thuolo ?” %4 Yesu nodwokoegi ni, “Adier, 
adier, awachonu ni, ngat matimo 
richo en misumba richo. ”” Misumba 
ok luong ni wuod dala ndalo duto, to 
wuod wuon dala ema iluongo kamano 
ndalo duto. 7“ Kuom mano, ka Wuowi 
ema omiyo ubedo thuolo, to unubed 
thuolo chutho chutho. ”” Ang'eyo ni 
un koth Ibrahim, to 'kata kamano 
udwaro nega nikech puonjna ok nyal 
donjonu. °: An awachonu gik ma 
aseneno kuom Wuora, to un utimo gik 
ma useneno kuom wuonu!” ?’ Ne 
gidwoke niya, “Ibrahim e wuonwa.” 
To Yesu nowachonigi ni, “Ka da bed 
ni un nyithind Ibrahim adier, to dikoro 
utimo mana gik machal gi gik mane 
Ibrahim otimo. “? To kar timo ka- 
mano, to udwaro mana nega, nikech 
asebedo kanyisou adiera mane ayudo 
kuom Nyasaye. Ibrahim to ne ok nyal 
timo gima chal kamano. *“ Un to 
utimo mana gik ma wuonu timo.” To 
ne gidwoke ni, “Wan ok wan kimirwa! 
Wan gi wuonwa achiel kende, ma en 
Nyasaye.” “ Yesu nowachonigi niya, 
“Ka da bed ni Nyasaye e wuonu adier, 
to da uhera, nikech an ne aa ka Nya- 
saye, kendo koro an kodu ka. Ne ok 
abiro gi tekona awuon, to En ema 
noora. ® Gik ma awacho ok nyal 
donjonu, kendo ok unyal winjo tiendgi, 
nikech ok uhero wach ma akelonu. 
4 Un nyithind wuonu, ma en Satan, 
kendo uhero timo gik ma en ema odwa- 
ro. Nyaka a chakruok en osebedo 
mana janek, kendo ok odwar adiera, 


8.33 Math 3.9; Luka 3.9. 

nikech adiera onge e iye. Ka owacho 
miriambo, to oluwo mana kite owuon, 
nikech en jamriambo, kendo en e 
wuon miriambo duto. “” An to awacho 
adiera, kendo mano emomiyo ok uyie 
wachna. *ć Ere ng'ato kuomu manyalo 
ng'eng'a ni an jaricho? To ka awacho 
adiera, ang'o momonou yie wachna? 
47 Ng'at Nyasaye winjo wach Nyasaye, 
to un Ok uwinj wach Nasaye nikech 
ok un jo-Nyasaye.” 


Yesu oloso kuom Ibrahim 


48 Fka jo-Yahudi nowacho ni Yesu 
ni, “Donge wan kare kwawacho ni in 
ja-Samaria, kendo ni jachien ni kodi ?” 
49 To Yesu nodwokogi ni, “Aonge gi 
jachien, to Wuora ema amiyo duong’. 
Un to uchaya. 5 An ok adwar mondo 
omiya duong’, to nitie Jal madwaro 
mondo ayud duong’, kendo en ema 
nong'ad bura. 5 Awachonu adier ni, 
ka ng'ato omako wachna, to ok notho 
nyaka chieng'.” ® Eka jo-Yahudi no- 
wachone ni, “Koro wang'eyo adier ni 
jachien ni kodi. Ibrahim ne otho, 
kendo kata mana jonabi bende notho, 
to eka pod iwacho ni ng'at mowinjo 
wachni ok notho nyaka chieng’! Koso 
iparo ni iduong? moloyo wuonwa 
Ibrahim, mane otho? Jonabi bende 
notho! In to iparo ni in nga?” 
54 Yesu nodwokogi niya, “Ka amiyora 
duong’ awuon, to duong'na onge tich. 
Wuora, ma uluongo ni Nyasachuno, 
ema miya duong’. ”” To eka un ok 
ung'eye, an to ang'eye. Ka anyalo 
wacho ni ok ang'eye, to dabed jamri- 
ambo mana ka un. To ang'eye adier, 
kendo pile amako wachne. "$ Kwaru 
Ibrahim ne mor koneno ndalona. Adier, 
nonene, mobedo mamor.” ”” Jo-Yahudi 
nokwero Yesu niya, “In pok hiki 
oromo kata mana higni piero abich! 
Ere kaka inyalo wacho ni iseneno 
Ibrahim?” 58 To Yesu nodwokogi ni, 
“Adier, adier, awachonu ni, kane pok 
onywol Ibrahim to ne antie.” 5 Kane 
giwinjo kamano, ne gikwanyo kite 
mondo gigoyego, to nopondo, mi 
owuok e Hekalu. 


Yesu oyawo wang? ngat mane onywol 
muofu 

Kane Yesu wuotho, noneno ngat 

moro mane onywol muofu. °? Jo- 
puonjrene nopenje ni, “Japuonj, ng'atni 
nonywol muofu nikech richone owuon, 
koso nikech richo mag jonywolne ?” 
3 Yesu nodwokogi ni, “Jali ne ok 
onywol muofu nikech richone owuon, 
9.5 Math 5.14; Joh 8.12. 

kata nikech richo mag jonywolne, to 
nonywole muofu mana ni mondo ji 
one teko mar Nyasaye kichange. “ Nya- 
ka wati tije mag Jal mane oora kapod 
piny odiechieng’, nikech otieno biro 
chopo, ma ng'to ok nyal tiyoe. ê Ka- 
pod anie piny, to an e ler mar piny.” 
é Kane Yesu osewacho kamano, no- 
ng'ulo olawo piny, mi olosogo lowo, 
owirogo wang’ ng'atno. 7 Eka no- 
wachone ni, “Dhi ilwok wang'i e yawo 
mar Siloam.” (Tiend nying yawono en 
“Ote'.) Kuom mano ngiatno nodhi, 
olwoko wang'e, mi oduogo ka oneno! 

8 Jodalagi, kod joma ne osenene ka 
okuecho, nopenjore niya, “Donge jali 
ema yandi bet kakuecho cha?” °?’ Jo- 
moko kuomgi noyie ni mano en, to 
moko nokwer ni, “Ooyo, ok en, to 
ochal mana kode.” Ng'atno owuon to 
nowachonigi ni, “En mana an.” '” Eka 
ne gipenje ni, “To ere kaka wang'i 
oyawore?” '! Nodwokogi ni, “Ng'at 
moro ma nyinge Yesu noloso lowo, mi 
owirogo wang’a, bang'e onyisa mondo 
adhi alwok wang'a e yawo mar Siloam. 
Omiyo ne adhi, malwoko wang'a, mi 
wang'a oyawore.” ' Eka ne gipenje ni, 
“Ng'at onogo ni kanye?” To nodwoko 
ni, “Ok ang'eyo.” 


Jo-Farisai onono kaka ochang muofu 

13 Bange ne gitero ngat ma yandi 
muofuno ir jo-Farisai. “ To chieng' 
mane Yesu olosoe lowo, kendo 
ochangoe wang’ muofuno, ne en 
chieng' Sabato. '5 Kuom mano jo- 
Farisai bende nopenjo muofuno kaka 
ne wange ochango. Nodwokogi ni, 
“Ng'atno nowiro wang'a gi chuodho, 
eka ne alwoko, kendo koro aneno!” 
16 Jo-Farisai moko nowacho ni, “Ng'at 
mane otimo kamano ok nyal bet ng'at 
Nyasaye, nikech ok orito chik Sabato.” 
To moko nowacho ni, “Bende ng'at ma 
jaricho ditim honni ma kamagi adier ?” 
Kamano ne gipogore kuom wachno 
chutho. '” Omiyo ne gichako gipenjo 
muofuno niya, “In to koro, ango 
miwacho kuome, kaka oseyawo wa- 
ng'ini?” Ne odwokogi ni, “En janabi.” 

18 Jodong jo-Yahudi ne ok nya! 
yie ni ng'atno ne en muofu to koro 
oneno. Omiyo ne giluongo jonywolne, 
19 mi gipenjo ni, “Ma en wuodu koso? 
Uwacho ni nonywole ka en muofu 
adier? Ka kamano, to koro ere kaka 
oneno?” 7? Jonywol ng'atno nodwo- 
kogi ni, “Wang'eyo ni en nyathiwa, 
kendo nonywole muofu. °! To kata 
kamano ok wang'eyo kaka koro 

oneno, to bende ok wang'eyo ng'at 
moyawo wang'e. To en ng'at maduong’, 
omiyo penjeuru, nikech onyalo dwokou 
kende owuon.” ? Jonywolne nodwoko 
kamano nikech ne giluoro jodong jo- 
Yahudi. Ne oyudo jodong jo-Yahudi 
osewinjore kendgi ni ng'ato ang'ata 
moyie ni Yesu e Mesia, to nyaka tam 
mondo kik dhi e od lemo. ?° Mano 
emomiyo jonywol ng'atno nowacho ni, 
“En ng'at maduong’, penjeuru owuon.” 

24 Eka jodongo nochako oluongo 
ng'at mane onywol muofuno irgi, mi 
giwachone niya, “Kuongri gi nying 
Nyasaye ni ibiro wacho adiera. Wan 
wang'eyo ni jali en jaricho.” ?5 To 
ng'atno nodwokogi ni, “An ok ang'eyo 
kata en jaricho. To wach achiel ma 
ang'eyo en mana ni yandi an muofu, to 
koro aneno!” “Eka ne gipenje ni, 
“Ango mane  otimoni, moyawo 
wangi? 7? 27 Ne odwokogi niya, “Donge 
asenyisou, to udagi winjo? Ango 
momiyo udwaro ni mondo achak 
awachnu kendo? Koso un bende 
udwaro doko jopuonjrene?” ?8 Bang’ 
mano ne gijare, ka giwachone ni, “In 
ema in japuonjrene. Wan to wan 
jopuonjre Musa. ”” Wang'eyo ni Nya- 
saye nowuoyo gi Musa. Ng'atni to 
wakia kuma oaye!” >? Eka ng'atno 
nowacho niya, “Kara ma en wach mi- 
wuoro! Un uwacho ni ukia kuma 
oaye, to en ema oseyawo wang’a! 

31 Wang'eyo ni Nyasaye ok winj wach 
joricho, to ng'at moluore, kendo mati- 
mo gik ma odwaro, ema owinjo. 32 Ny- 
aka nene „pok owinjie ng'at moyawo 
wang? ngat mane onywol muofu. 
3 Ka da bed ni ng'atni ok en ng'at 
Nyasaye, to da ok obedo gi teko mar 
timo kama.” % To ne giwachone ni, 
“In nonywoli e chuny richo, to koro ere 
kaka dipuonjwa?” Eka ne giriembe 
oko e od lemo. 


Bedo muofu kuom wach Nyasaye 
35 Yesu nowinjo ni oseriemb ng'atno 
zA od lemo, omiyo kane oyude, nopenje 
“Bende iyie kuom Wuod Dhano 
koso? ?? 3% To ng'tno nodwoke ni, 
“Jaduong', Wuod Dhano en ng'a, 
mondo ayie kuome?” ”” Yesu nowa- 
chone ni, “Isenene, kendo en ema 
oloso kodini!” 38: Eka ng'atno nogoyo 
chonge piny e nyim Yesu, kowachone 
ni, “Jaduong', ayie!”” 3° Bang? mano, 
Yesu nowacho ni, “Asebiro e piny 
mondo akel bura, mondo joma muofni 
onen, to joma neno odok muofni.” 
4 Jo-Farisai moko mane ni kanyo 
10.15 Math 11.27; Luka 10.22. 

nowinjo gima owacho, mi openje ni, 
“Iparo ni wan bende wan muofni 
koso?” “! Yesu nodwokogi ni, “Ka 
da bed ni un muofni to da ubedo 
maonge gi ketho, to kaka koro uwacho 
ni uneno, omiyo kethou osiko.” 


Ngech kueth rombe 


1 Yesu nodhi nyime kawacho niya, 

“Adier, adier, awachonu ni, 
ng'at ma ok oluwo dhorangach ka- 
donjo e duond rombe, to donjo mana 
gi kamoro nono, en jakuo kendo ja- 
mecho. ? Jakwadh rombe to donjo mana 
gie dhorangach. ” En ema jarit rangach 
yawone. Rombe bende winjo dwonde 
koluongogi achiel achiel gi nyinggi, 
kogologi oko. “ Kosegologi duto to 
otelonigi, kendo giluwe, nikech ging'eyo 
dwonde. "Ok ginyal luwo ng'ama 
gikia nikech ok ging'eyo dwonde, 
Omiyo giringo aringa.” 

6 Kata obedo ni Yesu nogoyonigi 
ngerono, to ne ok giwinjo tiende. 
7 Emomiyo nowachonigi niya, ““Adier, 
adier, awachonu ni an e dhoranga 
duond rombe. “Ji duto mane obiro 
mokwongona ne jokuo kendo jomecho, 
kendo rombe ne ok odewogi. ° An to an 
e dhorangach. Ng’ at mokadho kuoma 
ema nokwo. Ng'atno nodonj kendo 
nowuog oko, mi nonwang' lek maber 
mokwayoe. !°Jakuo biro mana ni 
mondo okuel, kendo oneki, kendo 
oketh gik moko. An to asebiro in 
mondo ji oyud ngima, kendo obed 
ngima moromo chuth. 

11 “An e jakwath maber. To ung'eyo 
ni jakwath maber chiwo ngimane 
nikech rombe. !? Jakwath mondiki, ma 
ok jakwath ma wuon rombe, to ringo 
weyo rombe, koneno ka ondiek biro. 
Kuom mano, ondiek gore kuom rombe, 
kendo keyogi. ? Ng'atno ringo nikech 
ondike andika, omiyo ok odew rombe. 
14 An to, an jakwath maber. Ang'eyo 
rombena, kendo gin bende ging'eya, 
15 mana kaka Wuora ong'eya, kendo 
an bende ang'eyo Wuora. Mano emo- 
miyo ayie chiwo ngimana, nikech 
romba. '” To bende an gi rombe moko 
ma ok nie duondni. Gin bende nyaka 
akelgi, kendo giniwinj dwonda, eka 
rombe duto nobed kueth achiel man 
gi jakwath achiel. 

17 “Wuora ohera nikech ayie chiwo 
ngimana mondo chieng’ moro achak 
ayude kendo. ! Onge ng'at manyalo 
mayago, to an ema ayie chiwe, nikech 
mano ema ahero timo. An gi teko mar 
chiwe, bende an gi teko mar kawe 

kendo. Wuora ema osenyisa mondo 
atim kamano.” 

19 Wechego nomedo kelo pogruok e 
kind jo-Yahudi giwegi. “” Ji mang'eny 
kuomgi nowacho ni, “Jachien ni kode, 
kendo ojaneko! Ang'o momiyo uchiko 
itu ni wechene ?” ?! Jomoko to nowacho 
ni, “Onge ng'at man gi jachien manyalo 
wacho weche ma kamagi. Bende uparo 
my jachien diyaw wang’ ng'at mamuo- 

u? 


Jo-Yahudi okwedo Yesu 


22 Noyudo ndalo mar Sap Pwodho 
Hekalu ochopo, kendo ne en ndalo 
chwiri. 3 To Yesu nonwang'o wuotho 
e Hekalu e agola miluongo ni Agoch 
Solomon. ““ Eka jo-Yahudi nochokore 
molwore, mi openje ni, “Ibiro miyo 
wariwo gi kiawa nyaka karang'o? Ka 
in e Mesia, to nyiswa ane „malong o” 
25 Yesu nodwokogi ni, “Asenyisou, 
to utamoru yie. Gik ma atimo e nying 
Wuora ema wuoyonu kuoma. °% To un 
Ok uyie, nikech ok un e kueth romba. 
27 Romba 0ng’ eyo dwonda, kendo an 
bende ang'eyogi, kendo giluwo bang'a. 

28 Amiyogi ngima ma nyaka chieng’, 
kendo ok ginilal ngang’, bende onge 
ng'at manyalo gologi e lweta. ”” Wuora 
mane omiyagi duong’ moloyo gik 
moko duto, kendo onge ng'at manyalo 
gologi e lwete. 3° Wan gi Wuora wan 
gimoro achiel.” 

31 Kane jo-Yahudi owinjo wachno, 
ne gichako gikwanyo kite kendo, 
mondo gigogo Yesu. 32 Omiyo Yesu 
nopenjogi ni, “Asenyisou gik mabeyo 
mangeny ma asetimo gi teko mar 
Wuora. To kuom tijenago duto, ere 
ma omiyo udwaro goya gi kite?” 
33 To jo-Yahudi nodwoke ni, “Ok 
wadwar goyi nikech gimoro maber 
misetimo, to wagoyi mana nikech 
ipiem gi Nyasaye, nimar in mana dhano, 
to eka iwacho ni in Nyasaye!” ?? Yesu 
nowachonigi ni, “Donge ondiki e 
Kitap Chiku ni Nyasaye owacho ni, 
un nyiseche? ° To wang'eyo malong'o 
ni wach Nyasaye ok nyal lokore. 
3 Kane Nyasaye oluongo joma ne 
wachne obironigi ni, ‘Nyiseche’ kamano, 
koro ere gimomiyo uwacho ni apiem 
gi Nyasaye, ka awacho ni an Wuod 
Nyasaye? To an ema Nyasaye ne 
oyiera, mi oora e piny ka! ? Ka 
uneno ni ok ati tich Wuora, to kik 
uyie koda. °? To ka atiyo tichne, to kata 
ka ok unyal yie koda, to onego uyie gi 
tich matiyo, mondo ung’e chutho ni 
an ei Wuora, kendo Wuora ni eiya.” 
10.33 T.Lawi 24.16. 10.34 Zab 82.6. 


10.40 Joh 1.28. 

39 Kane giwinjo wachno, ne gitemo 
make kendo, to nopondo motony. 
Bang' mano, Yesu nong'ado aora 
Jordan modhi loka, kuma ne Johana 
obatisoe ji mokwongo, mi nodak kuno. 
“ Ji mang'eny ne obiro ire, mowacho 
niya, “Johana ne ok otimo honni, to 
gik moko duto mane owacho kuom 
jali gin adiera chutho.” * Kamano ji 
mang'eny ne oyie kuom Yesu kuno. 


Wach tho Lazaro 


1 Ng'at moro ma nyinge Lazaro, 

mane odak Bethania, ne tuo. 
Bethania e dala mane Maria odakie kod 
Maritha nyamin mare. ? Maria ema ne 
owiro Ruoth Yesu gi mo mang'ue 
ng'ar, kendo oyweyo tiendene gi yie 
wiye. Ne en nyamin Lazaro, mane tuo. 
3 Nyimine Lazarogo nooro ni Yesu 
wach niya, “Ruoth, osiepni mihero 
tuo.” “ To kane Yesu owinjo wachno, 
nowacho ni, “Tuono ok en mar tho, to 
osebiro mana ni mondo Nyasaye oyud 
duong’, kendo mondo Wuod Nyasaye 
bende oyud duong'.” 

5 Yesu nohero Maritha gi nyamin 
mare kod Lazaro. “ To kata kamano ne 
otieko ndalo ariyo kuma ne entie 
bang’ winjo ni Lazaro tuo. ' Eka 
nowacho ni jopuonjrene ni, “Wadog- 
uru Judea.” To jopuonjrene no- 
wachone niya, “Japuonj, donge jo- 
Yahudi yandi dwaro goyi gi kite? 
Ang’o momiyo pod idwaro dok kuno?” 
? Yesu nodwokogi ni, “Donge odie- 
chieng’ achiel nigi seche apar gariyo? 
Ka ng’ato wuotho godiechieng’, to 
ok onyal chwanyore, nikech oneno ler 
mar pinyni. !'° To ka owuotho gotieno, 
to ochwanyore, nikech ler ongene.” 
1 Bang? mano Yesu nomedo wacho 
niya, “Lazaro osiepwa nindo otero, to 
adhi mondo achiewe.” !? Jopuonjrene 
nowachone ni, “Ruoth, ka nindo 
osetere, to kara obiro kwo.” * Ne 
giwacho kamano nikech ne gigalo ni 
Yesu loso kuom nindo mar yueyo, 
to chutho noloso mana kuom tho 
mar Lazaro. " Mano omiyo koro 
nowachonigi ratiro ni, “Lazaro osetho. 
15 To amor ni yandi ok an kuno, nikech 
mano biro konyou, mi uyie. Omiyo 
wadhiuru ire.” !6 Eka Thoma, mane 
onywol rude, nowacho ni jopuonjre 
wetene niya, “Wan bende wadhiuru 
mondo watho kode.” 


Yesu e chier kendo e ngima 
17 Kane Yesu ochopo, noyudo ni 
Lazaro osetieko ndalo ang'wen e bur. 
11.1 Luka 10.38-39. 11.2 Joh 12.3. 

13 Bethania ne chiegni gi Jerusalem ma 
dirom kilomita adek, $° omiyo jo- 
Yahudi mang'eny nobiro duogo chuny 
Maritha gi Maria kuom tho owadgi. 
20 Kane Maritha owinjo ni Yesu 
biro, nowuok mondo oromne, to 
Maria nodong’ e ot. ?! Maritha no- 
wacho ni Yesu niya, “Ruoth, ka 
da bed ni nyocha in ka, to owadwa ok 
dotho. ” To kata mana sani, ang'eyo ni 
Nyasaye biro, „timoni gimoro amora 
mikwaye. >” Yesu nodwoke ni, 
“Owadu biro chier.” “To Maritha 
nowachone ni, “Ang'eyo ni nochier 
chieng’ giko piny.” ?* Yesu nowachone 
niya, “An e chier, kendo an e ngima. 
Ng'ato ang'ata moyie kuoma nodok 
mangima, kata obedo ni osetho, 
26 kendo ng'at mangima moyie kuoma 
ok notho nyaka chieng'. Bende iyie 
wachni koso ?” ?7 Maritha nodwoke ni, 
“Ee, Ruoth, ayie ni in e Mesia, Wuod 
Nyasaye, mane onego bi e piny.” 


Pi wang’ Yesu ochuer 


28 Kane Maritha osewacho wechego, 
nodhi oluongo Maria nyamin mare 
lingling’, mowachone niya, “Japuonj ni 
ka, kendo oluongi.” ”? Kane Maria 
owinjo kamano, noa malo piyo, mi 
odhi ir Yesu. °° Noyudo ka Yesu pok 
odonjo e dala, to ne pod ochung’ mana 
kama ne Maritha oromonee. °! Jo- 
Yahudi mane ni kod Maria e ot 
kaduogo chunye, nonene kochung' 
piyopiyo, mowuok oko. Omiyo ne 
giluwe, ka giparo ni odhi ywak e liel. 

32 Kane Maria ochopo kama Yesu 
nitie, monene, nogoyo chonge piny e 
nyime, mowachone niya, “Ruoth, ka 
da bed ni nyocha in ka, to owadwa ok 
dotho!”? > Yesu noneno Maria gi jo- 
Yahudi mane ni kode kaywak, mi 
mirima nomake, kendo noneno malit. 
34 Eka nopenjo ni, “Uyike kanye?” 
Ne gidwoke Dni, “Jaduong', bi ine.” 
35 To pi wang’ Yesu nochuer. °$ Omiyo 
jo-Yahudigo nowacho ni, “Neyeuru 
kaka yandi ohero Lazaro!” ”” To moko 
kuomgi nowacho niya, “Jali noyawo 
wang’ muofu! Donge ne onyalo geng'o 
tho monego Lazaroni ?” 


Yesu ochiero Lazaro 

38 Mirima nochako omako Yesu 
kendo, mi odhi but liel, mane en bur 
mokuny ariwa e lak got, moket kidi e 
dhoge. °° Yesu nowachonigi niya, 
“Goluru kidi oko e dho ltiel.” To 
Maritha, ma nyamin jal motho, no- 
wachone ni, “Ruoth, koro osetieko 
ndalo ang'wen e bur, omiyo nyaka 

bed ni koro odum.” *° To Yesu nodwo- 
ke ni, “Donge nende awachoni ni ka 
in gi yie, to ibiro neno duong’ mar 
Nyasaye ?” “1 Kuom mano ne ging'ielo 
kidi oko. Yesu nong'iyo malo, mo- 
wacho niya, “Wuora, agoyoni ero- 
kamano nikech isewinja. “ An ang'eyo 
ni iwinja ndalo duto, to asewacho 
wechegi mondo oganda, mochung' ka 
ong'e ni in ema niora.” “ Kane ose- 
wacho kamano, nokok matek niya, 
“Lazaro, wuog oko!” “ Eka jal mo- 
thono nowuok, ka tiendene gi luetene 
Obo gi nanga mar yik, kendo ka wang'e 
bende obo gi kitamba. Yesu nowacho- 
nigi niya, “Gonyeuru mondo odhi.” 


Jo- Yahudi ochano nego Yesu 
(Mathayo Wa Mariko 14.1-2; 
Luka 22.1-2) 

45 Jo-Yahudi mang'eny mane obiro 
duogo chuny Maria noneno gima Yesu 
otimo, mi giyie kuome. ““ To moko 
kuomgi nodok ir jo-Farisai, mohuloni- 
gi gima Yesu osetimo. t” Omiyo jo- 
Farisai kod jodolo madongo no- 
luongo buchgi maduong’, mi openjore 
ni, “Ngatni timo timbe madongo 
mang'eny! Wan to watimo ang'o? 
48 Ka waweye odhi nyime kamano, to 
ji duto biro yie kuome, kendo jo-Rumi 
dibi, mi keth Hekaluwa, kendo tiek 
jowa duto.” “? To ng'at achiel kuomgi, 
ma nyinge Kaiafa, mane jadolo ma- 
duong’ e higano, nowachonigi ni, “Un 
ok ung’ eyo gima onego utim! ° Donge 
ber ka ng'at achiel otho, moloyo ka 
ogandawa duto orumo?” *“ Ne ok 
owacho kamano gi riekone owuon, to 
kaka ne en jadolo maduong’ e higano, 
ne okoro wach ni Yesu biro tho ni 
oganda jo-Yahudi. 52 To ne ok okoro 
ni Yesu biro tho mana ni jo-Yahudi 
kende, to ni obiro tho mondo ochok 
nyithind Nyasaye obed e kanyakla 
achiel. 

53 Chakre chieng'no ne gichako 
chano kaka digineg Yesu. "“ Kuom 
mano, Yesu koro ne ok wuoth ratiro 
kama jo-Yahudi nitie, to noa kuno, 
modhi e dala moro miluongo ni 
Efraim, mane nje gweng' moro mo- 
manyore gi thim, mi obet kuno gi jo- 
puonjrene. 

55 Sap jo-Yahudi mar Pasaka koro 
ne chiegni, omiyo ji mang'eny moa e 
gwenge mopogore opogore ne dhi 
Jerusalem mondo opwodhre, obed 
moikore ni sawono. 56 Ne gimanyo 
Yesu, kendo kane ginie Hekalu ne 
gipenjore ni, “Uparo nadi? Bende 
dobi e sawoni adier?” 5 Ne giwacho 

kamano nikech noyudo jodolo ma- 
dongo gi jo-Farisai osegolo chik ni 
ka ng'ato ong'eyo kama Yesu nitie, to 
nyaka ohul, mondo gimake. 


Maria owiro tiend Yesu gi mo Bethania 
(Mathayo 26.6-13; Mariko 14.3-9) 


12 Kane pod ndalo auchiel, to chop 
Sap Pasaka, Yesu nodhi Betha- 
nia, dalagi Lazaro mane osechiero. 
2 Ne gilosone chiemo kuno, kendo 
Maritha ema notiyonigi, to Lazaro 
ne achiel kuom joma ne chiemo gi 
Yesu. ° Eka Maria nokawo mo ma- 
ng'ue ng'ar ma nengone tek ahinya, 
ma dirom nus kilo. Nowiro tiend 
Yesu gi morno, mi oyweyo gi yie 
wiye, mi tik mo mang'ue ng'arno 
opong'o ot. “ Achiel kuom jopuonjre 
Yesu ma nyinge Judas Iskariot, jal 
mane biro ndhoge, nopenjo ni, ” “Ere 
gimomiyo morni ok olok siling’ mia 
adek, mondo opog joma odhier?” 
6 To ne ok owach kamano nikech ne 
oparo joma odhier adier, to nowacho 
kamano mana nikech ne en jakuo, 
kendo kaka ne en jakeno mar jo- 
puonjre, nothoro kawo pesa morito. 
1 To Yesu nowacho ni, “Weyeuru 
okane nyaka chieng’ yikna. ê nimar 
joma odhier un-go ndalo duto. An to 
ok un koda ndalo duto.” 


Jodong jo-Yahudi ochano nego Lazaro 


9 Jo-Yahudi mathoth nowinjo ni 
Yesu ni kuno, omiyo ne gibiro mondo 
ginene. To ok Yesu kende ema no- 
kelogi neno, to bende ne gibiro mondo 
gine Lazaro, mane Yesu osechiero oa 
kuom joma otho. +° Mano omiyo jo- 
dolo madongo nochano mondo oneg 
Lazaro bende, *! nikech en ema ne 
omiyo jo-Yahudi mang'eny weyogi, 
kendo yie kuom Yesu. 


Ji orwako Yesu gi mor, kodonjo 
Jerusalem 
(Mathayo 21.1-11; Mariko 11.1-11; 
Luka 19.28-40) 

12 Kinyne, oganda maduong’ mane 
osebiro e Sawo nowinjo ni Yesu biro 
Jerusalem. '? Ne gijako bede othidhe, 
mi gidhi romone, ka gikok niya, 

“Opak Nyasaye! 

Oguedh ng'ama biro e nying 
Ruoth! 

Adier, Nyasaye mondo oguedh 
Ruodh Israel!” 

14 Yesu noyudo kanyna, mi oidho, 
mana kaka Muma wacho ni, 
12.3 Luka 7.37-38. 12.8 R.Chik 15.11. 

“Un jo-Sayun, kik ubed 
maluor. 
Neuru! Ruodhu biro iru, 
koidho nyathi kanyna.” 

16 E kindeno jopuonjrene ne ok 
ong'eyo tiend wachno, to achien, 
kane Yesu oseyudo duong’ne maler, 
eka ne giparo ni ji osetimone kamano, 
mana kaka ondik kuome e Muma. 

17 Oganda mane ni kod Yesu kane 
oluongo Lazaro owuok e liel, mi 
ochiero oa kuom joma otho, nonyiso ji 
gima ne gisenenono. !8 Mano emo- 
miyo ji nodhi romone, nikech ne gi- 
sewinjo ni otimo hono maduong’no. 
19 Kuom mano jo-Farisai nowacho 


kendgi niya, “Uneno kaka ok unyal 
pmoro t Neyeuru, piny duto luwo 
ang'e! 


Jo-Grik moko odwaro Yesu 


20 Ne nitie jo-Grik moko kuom 
joma ne odhi lemo e Sawono. ?! Ne 
gidhi ir Filipo, mane odak Bethsaida e 
piny Galili, mi gikwaye ni, “Jaduong', 
wadwaro neno Yesu.” ? Omiyo Filipo 
nodhi mowacho ni Andrea. Eka ne 
gidhi giduto ji ariyo, mi ginyiso Yesu 
wachno. ” To Yesu nodwokogi niya, 
“Sa koro osechopo ma Wuod Dhano 
yudoe duong'ne maler. ““ Adier, adier, 
awachonu ni ka koth cham ok olwar e 
lowo, mi otho, to osiko mana kodhi 
achiel kende. To ka otho, to onyago 
kodhi mang'eny. “”Ng'ama ohero 
ngimane, ngimane nolaine, to ng'ama 
ochayo ngimane e pinyni, norit 
ngimane, kendo nobed gi ngima ma 
nyaka chieng'. “5 Ka ng'ato tiyona, to 
nyaka oluwa, kendo kama antie ema 
jatichna bende nobedie. Ka ng'ato 
tiyona, to Wuora nomiye duong’. 


Yesu owuoyo kuom thone 

27 “Koro chunya parore, to dawach 
ango? Dakwa Wuora mondo oresa 
kuom gima dwaro tima sanini? Ooyo, 
ok kamano, nikech mano e gimomiyo 
abiro e sani. ““Wuora, mi nyingi 
duong'!” Eka dwol noa e polo, ma- 
wacho niya, “Asemiye duong’, kendo 
abiro chako amiye duong'.” 29 Ji mane 
ochung’ kanyo nowinjo dwolno, mi 
owacho ni polo ema omor. Moko to 
nowacho ni malaika ema owuoyo kode. 
30 To Yesu nowachonigi ni, “Dwoino 
ok obiro nikech an, to obiro mana 
nikech un. °% Koro ing'ado bura ni 
pinyni, kendo jatende ibiro riemb oko. 
32 An to, ka oting'a malo, to anaywa 


42.13 Zab 118.25, 26. 12.15 Zek 9.9. 
42.25 Math 10.39, 16.25; Mar 8.35; Luka 9.24, 17.33. 

ji duto ira.” > Nowuoyo kamano 
konyisogo kit tho mane obiro thogo. 

3 To ji nodwoke niya, “Chikwa 
osepuonjowa ni Mesia nobedie nyaka 
chieng’. Koro ere kaka inyalo wacho 
ni nyaka ting? Wuod Dhano malo? 
Wuod Dhanono to en ng'a?” 5 To 
Yesu nodwokogi ni, “Pod odong’ 
kinde matin ma abiro betgo e kindu, 
ka amiyou ler. Wuothuru kapod un gi 
ler, mondo mudho kik juku. Ngat 
mawuotho e mudho kia kuma odhiye. 
36 Kapod un gi ler, to yieuru kuom ler, 
mondo ubed nyithind ler.” 


Jo-Yahudi otamore yie kuom Yesu 


Kane Yesu osewacho wechego, nodhi 
mi opondonigi kar kende. ”” To kata 
obedo ni nosetimonigi honni mang'eny 
kamano, to ne ok giyie kuome. ”” Mano 
nobet kamano mondo gima ne Isaya 
janabi okoro otimre. Isaya nosewacho 


niya, 
“Ruoth, ere ng'ama oseyie 
wach mwalando ? 
Koso er ng'ama Ruoth Nya- 
saye os-nyiso tekone?” 
39 Ok ne ginyal yie, nikech Isaya 
nowacho bende ni, 
40 ““Nyasaye oseimo wang'gi, 
kendo osemiyo wigi odoko 
mapek. 
Ka dine ok otimo kamano, 
to dikoro gineno gi wengegi, 
kendo dikoro giparo gi wigi, 
mi gilokre mondo ochanggi.” 
41 Isaya nowuoyo kamano nikech no- 
neno duong’ maler mar Yesu, kendo 
noloso kuom Yesu. 4 To kata kamano, 
ji mang'eny, koda ka jodongo, noyie 
kuome, to ne giluoro jo-Farisai, omiyo 
ne ok gidwar hulo wachno, nikech ne 
dipo ka oriembgi e ut lemo, *° nimar 
ne gihero pak mar dhano moloyo pak 
mar Nyasaye. 


Wach Yesu ema nong'ad ni ji bura 


44 Yesu nowuoyo gi duol maduong’, 
kawacho niya, “Ng'ama oyie kuoma 
ok oyie mana kuoma kende, to oyie 
kuom Jal mane oora bende, “7 kendo 
ng'ama nena, neno Jal mane oora. 
46 An e ler, kendo asebiro e piny mondo 
ng'at moyie kuoma kik sik e mudho. 
47 Ka ng'ato owinjo wechena, to ok 
oritogi, to ok an ema nang’adne bura, 
nimar ne Ok abiro mondo ang'ad ni 
piny bura, to nabiro mana ni mondo 
ares piny. 48 To ng’at modaga, kendo 
ma ok oyie wechena, nigi jang'adne 


12.34 Zab 110.4; Isa 9.7; Ezek 37.25; Dan 7.14. 12.38 Isa 53.1. 
13.16 Math 10.24; Luka 6.40; Joh 15.20. 


13.12-15 Luka 22.27. 

bura. Wach ma asewacho ema pone- 
adne bura chieng’ giko piny, ? nimar 
ok asewache gi tekona awuon, to 
Wuora mane oora ema osenyisa gima 
onego ahul kendo awachi. © Ang'eyo ni 
chikne ema kelo ngima ma nyaka 
chieng’. Awacho mana gik ma Wuora 
onyiso mondo awachi.” 


Yesu olwoko tiend jopuonjrene 


1 Koro Sap Pasaka ne chiegni ahin- 

ya, kendo Yesu nong'eyo ni kinde- 
ne osechopo moago e pinyni, odok ir 
Wuoro. Nosehero joge owuon manie 
piny, to koro obiro nyiso kaka oherogi 
chuth, nyaka giko. 

2 Yesu gi jopuonjrene ne koro 
chiemo. To noyudo Satan oseketo paro 
e chuny Judas wuod Simon Iskariot ni 
mondo ondhoge. ê Kata obedo ni Yesu 
nong'eyo ni Wuoro oseketo gik moko 
duto e lwete, kendo ni ne osea ir 
Nyasaye, kendo koro odok ire, “ no- 
chung’ oweyo chiemo. Nolonyo lepe, 
moketo tenge, eka nokawo taulo, 
otueyo e nungone.  Noolo pi e karaya, 
mi ochako lwokogo tiend jopuonjrene, 
kendo oyweyo gi taulo mane osetueyo 
e nungone. “ Kane ochopo ir Simon 
Petro, Petro nopenje ni, “Ruoth, i in ema 
idwaro lwoko tienda adier?” 7 To 
Yesu nodwoke ni, “Sani ok inyal 
ng'eyo tiend gima atimo, to ibiro 
ng'eyo bange.” 8 Petro nokwere ni, 
“Ok nilwok tienda ngang’! To Yesu 
nodwoke ni, “Ka ok alwoko tiendi, 
to ok in e kanyakla achiel koda.” 
> Eka Petro nowachone ni, “Ruoth, 
kara kik ilwok mana tienda kende, to 
lwok koda ka lweta gi wiya bende!” 
10 Fo Yesu nokone niya, “Ngat 
moselwokore ok dwar lwokruok kendo, 
mak mana tiende kende ema olwoko, 
nimar dende duto ler. Omiyo un uler, 
to ok un uduto.” '' Nong'eyo ng'at 
mane biro ndhoge, kendo mano 
emomiyo nowacho ni, “Ok uler uduto.” 

12 Kane oselwokonigi tiendegi ka- 
mano, norwako lepe, mi ochako obet 
piny. Eka nopenjogi ni, “Bende ung'eyo 
tiend gima asetimonuno? Un u- 
luonga ni ‘Japuon}’, kendo ni, ‘Ruoth’, 
to mano uluonga kare, nikech mano e 
an. “ To ka an, ma an Ruodhu kendo 
Japuonju ema aselwoko tiendeu, koro 
un bende onego ulwok tiende oweteu. 
15 Gima asetimonu en ranyisi, Omiyo un 
bende timuru mana kaka asetimonuno. 
16 Adier, adier, awachonu ni misumba 
ok duong’ moloyo ruodhe, kendo ng'at 
42.40 Isa 6.10. 

moor ok duong’ moloyo jal moore. 
17 Ka ung'eyo wachno, to un johawi 
kutiyo kode. 

18 “To ok awuo kuomu uduto, 
nimar ang'eyo joma aseyiero. To Muma 
wacho niya, ‘Ngat machiemo koda 
oselokore jasika’, kendo wachno nyaka 
timre. 1° Koro anyisou wachno kapok 
otimore, mondo ka otimore to uyie ni 
an e En. ?° Adier, awachonu ni ng'at 
morwako ng'at ma aoro, to orwako 
mana an, kendo ng'at morwaka, to 
orwako mana Jal mane oora.” 


Yesu ohulo ngama biro ndhoge 
(Mathayo 26.20-25; Mariko 14.17-21; 
Luka 22.21-23) 

21 Kane Yesu osewacho kamano, 
chunye nochandore malit, mi ohulo 
ratiro niya, “Adier, adier, awachonu 
ni achiel kuomu biro ndhoga.” “ Jo- 
puonjrene nong'yore kendgi, ka gi- 
dhier nono ni oloso kuom ng'a. > To 
noyudo ka japuonjre Yesu moro mo- 
hero obet bute. ?* Simon Petro nogwelo 
japuonjreno, monyise mondo openj 
Yesu ng'at ma owuoyo kuome. ” Omi- 
yo japuonjreno nomedo sudo machiegni 
gi Yesu, mopenje ni, “Ruoth, en ng'a, 
miwuoyo kuome ?” ?? Yesu to nodwoke 
ni, “Abiro luto kuon e tawo, to jal ma 
amiyo e en.” Eka noluto kuon e tawo, 
momiyo Judas wuod Simon Iskariot. 
27 To kane Judas ochamo kuonno, 
Satan nodonjo kuome. Eka Yesu no- 
wachone ni, “Gima ibiro timo, tim 
piyo.” ?? To kuom joma nobet kanyo, 
onge ngat mane ong'eyo gimomiyo 
Yesu wuoyone kamano. '” To kaka 
Judas ema ne jakeno, jopuonjre moko 
ne paro ni Yesu onyise mondo odhi 
ong'iew gik mane gidwaro konyorego 
e sawo, kata ni mondo opog pesa ni 
joma odhier. ?° To kane Judas ose- 
kawo kuonno, nowuok oko mana gi- 
kanyono. Koro ne en otieno. 


Chik manyien 

31 Kane Judas osewuok oko, Yesu 
nowacho niya, “Wuod Dhano koro 
yudo duong’. Nyasaye bende yudo 
duong’ nikech en. ” Ka Nyasaye oyudo 
duong' kuome kamano, to Nyasaye 
bende nomiye duong’ kama entie, 
kendo enotim kamano piyopiyo. ” Nyi- 
thinda, pod an kodu kuom kinde matin 
kende. Bang'e unudwara, to anyisou, 
mana kaka ne anyiso jo-Yahudi, ni 
kuma adhiye ok unyal biroe. °% Ami- 
you chik manyien ni mondo uherru. 
13.18 Zab 41.9. 
13.34 Joh 15.12, 17; 1 Joh 3.23; 2 Joh 5. 

Kaka aseherou e kaka ng'ato ka 
ng'ato mondo oher wadgi. 5 Ka 
uheroru kamano, to ji duto biro 
ng'eyo ni un jopuonjrena adier.” 


Yesu ohulo ni Petro biro kwede 
(Mathayo 26.31-35; Mariko 14.27-31; 
Luka 22.31-34) 

36 Simon Petro nopenjo Yesu ni, 
“Ruoth, idhi kanye ?” Yesu to nodwoke 
ni, “Kuma adhiye ok inyal luwae sani, 
to ibiro luwa bange.” ?7 Petro no- 
chako openje ni, “Ruoth, ere gimomiyo 
ok anyal luwi sani. Ayie tho nikech 
in!” 38 To Yesu nodwoke kapenje ni, 
“Bende diyie tho nikech an adier? 
Adier, adier, awachonu ni, ibiro kweda 
nyadidek, kapok thwon gweno okok.” 


Yesu e yo madhi ka Nyasaye 
1 Bang’ mano Yesu nowachonigi 

niya, “Kik chunyu parre. Yieuru 
kuom Nyasaye, to kuoma bende 
yieeuru. “E dala Wuora nitie udi 
mang'eny, to ka da ni ok kamano, to 
dikoro asenyisou, to adhi mondo alosnu 
kar dak. ° Ka asedhi, mi alosonu kar 
dak, to anaduog omou, mondo un 
bende ubi udag koda kama antie. 
4 To adier ung'eyo yo madhi kuma 
adhiye.” 

5 Thoma nopenje ni, “Ruoth, wakia 
kuma idhiye, omiyo ere kaka dwang'e 
yo materowa kuno?” 6 Yesu nodwoke 
niya, “An e yo, kendo an e adiera, 
bende an e ngima. Onge ng'ama dhi ka 
Wuora mak okadho kuoma. "Ka 
ung'eya, to Wuora bende ubiro ng'eyo. 
Chakre kawuono ung'eye, kendo use- 
nene.” 

8 Eka Filipo nowachone ni, “Ruoth, 
nyiswa Wuoro, to mano biro romowa.” 
?To Yesu nodwoke niya, “Filipo, 
asebedo kodu ndalo mang'eny, to kara 
in pok ing'eya ? Ng'at ma osenena, to 
oseneno Wuoro. Kuom mano, ere 
kaka iwacho ni mondo anyisu Wuoro? 
10 Donge uyie ni an ei Wuora, kendo 
Wuora ni e iya? Gik ma awachonu ok 
awach mana gi tekona awuon, to 
Wuora modak e iya ema tiyo tijene. 
11 Yieuru koda ni an ei Wuora, kendo 
Wuora ni e iya. To ka ok unyal yie 
wechena, to yieuru nikech tijenego. 
12 Awachonu adier ni ng'at moyie 
kuoma notim tije ma atimo. Bende 
enotim koda ka timbe madongo moloyo 
mago, nikech adhi ka Wuora, * kendo 
gimoro amora mukwayo e nyinga 
natim, mondo Wuoro oyud duong’ 


13.20 Math 10.40; Mar 9.37; Luka 9.48, 10.16. 13.33 Joh 7.34. 

kuom Wuowi. “ Adier, gimoro amora 
mukwayo e nyinga, natim! 


Yesu osingore ni jopuonjrene noyud 
Roho Maler 


15 “Ka uhera, to unumak chikena. 
16 Anakwa Wuoro, mi enomiu Jakony 
machielo mondo osik kodu nyaka 
chieng’. 7 Jakonyno en Roho mar 
adiera, ma pinyni ok nyal rwako, 
nimar piny ok nene, kendo ok ong'eye. 
Un to ung'eye, nimar osiko kodu, 
kendo odak e iu. 

18 “Ok anaweu ka nyithi kiye, to 
anaduog iru. !° Bang’ kinde matin, 
piny ok nochak onena kendo. Un to 
ununena. Anabed mangima, omiyo un 
bende unubed mangima. “” Chieng'no 
unung'e ni an ci Wuoro, kendo ni un 
eiya, bende ni aneiu. ?! Ng'at mong'eyo 
chikena, kendo orito, ema ohera. Ng'at 
mohera, ema Wuora bende noher. 
An bende anahere, mi afwenyrane.” 

22 Juda, ma ok Iskariot, nopenjo 
Yesu niya, “Ruoth, ere kaka wan ema 
ibiro fwenyorinwa, to ok ifwenyri ni 
piny?” ?3 Yesu to nodwoke niya, 
“Ngat mohera norit wachna. Wuora 
bende nohere e, mi wanabi ire, kendo 
wadag kode. ** Ng'at ma ok ohera, to 
ok rit wachna. To wach ma uwinjo ok 
mara,toenmana mar Wuora maneoora. 

25 “Asewachonu wechegi kapod an 
kodu, “? to Jakony, ma en Roho Maler 
ma Wuoro biro oro e nyinga, nopuonju 
gik moko duto, kendo nomi upar 
weche duto ma asewachonu. ”” Kue 
ema koro aweyonu. Adier, kue mara 
awuon ema amiyou. En kue ma 
pinyni ok nyal chiwo. Kik chunyu 
parre, kendo kik ubed maluor. ?8 Use- 
winjo ka awachonu ni adhi, to kata 
kamano abiro duogo iru. Ka da bed 
ni uhera, to da ubedo mamor ni adhi 
ir Wuoro, nikech Wuoro nigi duong’ 
moloya. ?° To bende asenyisou kapok 
gigi otimore, ni mondo ka gitimore, to 
uyie. ?° Koro ok abi wuoyo kodu 
mathoth, nikech jatend pinyni okayo 
machiegni. To oonge gi teko kuoma! 
3i Gigo duto nyaka timre kamano 
mondo piny ong’e ni ahero Wuora, 
kendo ni atimo mana gik ma Wuora 
nyisa mondo atim. 

“Koro chung'uru mondo wawuog 
wadhi! 


Yesu e mzabibu maradier 
1 5 “An e mzabibu maradier, kendo 
Wuora e japur mzabibuno. ? Be- 
dena duto ma ok nyag olemo, ong'ado 

oko, to bede duto manyago olemo 
olwero maler mondo omed nyak. 
3 Un koro usedoko maler nikech wach 
ma asewachonu. “ Beduru e iya kaka 
an bende abet e iu. Kaka bad mzabibu 
ok nyal nyago olemo kende, ka ok en 
kuom yadh mzabibu, e kaka un 
bende ok unyal nyago gimoro, ka ok 
ubet e iya. 

5 “An e mzabibu, to un, un e bed- 
ene. Ng'at mobet kuoma, kaka abet 
kuomu, nyago olemo mang'eny, ni- 
kech ka upogoru koda, to ok unyal 
gimoro. é Ka ng'ato ok obet kuoma, 
to iwite oko, mana kaka iwito bad 
yath, mi two. Bede ma kamago ichoko, 
kendo iwito e mach, mi wang’. ' Ka 
ubet kuoma, kendo wachna obet 
kuomu, to gimoro amora mukwayo 
notimnu. ë Ka unyago olemo mang- 
eny, to umiyo Wuora duong’. Kamano 
unyiso ni un jopuonjrena. ° Kaka 
Wuora osehera, e kaka an bende 
aseherou. Sikuru e herana. 1° Ka urito 
chikna, to eka usiko e herana, mana 
kaka an bende aserito chik Wuora, 
kendo asiko e herane. 

11 “Awachonu wechegi mondo un 
bende ubed gi mor ma an-go, kendo 
mondo mor ma un-gono obed moromo 
chuth. !? Chik ma amiyou e ma: herre- 
uru mana kaka aherou. !° Onge hera 
maduong' ma ng'ato nyalo herogo 
osiepene, moloyo chiwonigi ngimane. 
14 Ka utimo gik ma achikou, to eka un 
osiepena. ê Chakre kawuono ok nachak 
aluongu kendo ni wasumbini, nikech 
misumba ok ong’eyo gima ruodhe timo. 
To aluongou ni osiepena, nikech 
asenyisou gik moko duto ma Wuora 
osenyisa. '“ Un ne ok uyiera, to an ema 
ne ayierou, mi awalou mondo udhi 
unyag olemo, kendo mondo olemo 
munyagono osiki, mondo Wuora omiu 
gimoro amora mukwaye e nyinga. 
17 To chik ma amiyou en ni, herreuru 
e kindu uwegi. 


Piny mon gi joma oyie kuom Yesu 

18 “Ka piny mon kodu, to nyaka 
ung’e ni nomon koda chon, kane pok 
omon kodu. ° Ka da bed ni un mag 
pinyni, to da piny ohero gire owuon. 
To piny mon kodu nikech aseyierou 
kuom „piny, omiyo koro ok un mag 
piny. ?° Paruru gima nawachonu ni, 
‘Misumba ok duong’ moloyo ruodhe.’ 
Ka an ema gisanda, to un bende nyaka 
gisandu, to ka girito wachna, to wachu 
bende giniriti. “' To ginitimnu kamano 
mana nikech an, nimar gikia Jal mane 


15.12 Joh 13.34, 15.17; 1 Joh 3.23; 2 Joh 5. 15.20 Math 10.24; Luka 6.40; Joh 13.16. 

Olemb mzabibu 


oora. ?? Ka dine ok abiro mi awuoyo 
kodgi, to da ok gibedo joketho. Koro 
to onge kaka digiriasre. “> Ngat 
mamon koda, to mon gi Wuora bende. 
24 Ka dine ok atimonigi honni ma 
ng'ato pok otimo, to da ok gibedo jo- 
ketho. To giseneno gik matimo, to pod 
gimon amona koda kaachiel gi Wuora 
bende. ?5 Mago duto nyaka timre 
mondo ochop weche mondiki e Chikgi 
ni, ‘Ne gimon koda kayiem nono.’ 

26 “Abiro oronu Jakony koa kuom 
Wuoro. En Roho mar adiera moa 
kuom Wuoro. Ka osebiro to enonyisu 
wach kuoma. ”” Un bende unuyis ji 
wach kuoma, nikech usebet koda nyaka 
ne achak tija. 


1 6 “Asewachonu wechego mondo 

kik uchwanyru uwe yie kuom 
Nyasaye. ? Ji biro riembou e ut lemo. 
Adier, ndalo biro ma ka ng'ato onegou, 
to nopar mana ni otimo gima Nyasaye 
morgo. ° Ginitim kamano nikech ok 
ging'eyo Wuoro, kata an. “ To asenyi- 
sou gigi chon, mondo ka kinde ochopo 
ma gitimoree, to upar ni ne asiemou ni 
gibiro timore, mondo utang’. 


Tich Roho Maler 
“Ne ok anyisou mokwongo, nikech 
ne pod an kodu. ē Koro to adhi ir Jal 
mane oora, to onge ng'ato kuomu 
15.25 Zab 35.19, 69.4. 


mapenja kuma adhiye, “to chunyu 
opong’ gi kuyo nikech asewachonu 
wechego. 7” To kata kamano awachonu 
adier ni ber ka adhi, nikech ka ok adhi, 
to Jakony ok nobinu. To ka adhi to 
anaore iru, êkendo ka osebiro, to 
enonyis piny tiend richo, gi tiend 
tim makare, kod tiend ng'ado bura, 
mondo ji onge kaka gin joricho. 
9 To enonyisgi ni tamruok yie 
kuoma en richo. !° Bende ka adok ir 
Wuora mi ok uchako unena, to mano 
nonyisgi ni an ng'at makare. " To 
bende abiro nyisogi ni bura osechakore, 
ka gineno ni oseng'ad bura ni jatend 
pinyni. 
12 “Pod an gi weche mathoth mo- 
winjore awachnu, to pod ok unyal 
winjogi. 1° To ka Roho mar adiera 
osebiro, to enopuonju adiera duto. 
Ok enowach mana wachne owuon, to 
enowach mana gima owinjo, kendo 
enonyisu tiend gik mabiro timore. 
14 Enomiya duong’, nikech gik ma 
enowachnu nogol mana kuoma. +5 Gik 
moko duto ma Wuora nigo gin maga. 
Mano emomiyo asewachonu ni gik 
moko duto ma Roho nonyisu nogol 
kuoma. 


Kuyo kod mor 


16 “Bang’ kinde matin, ok ubi nena. 
Eka achien bang’ kinde matin unuchak 
unena.” 17 Jopuonjrene moko no- 

penjore kendgi ni, “Ere tiend gima 
owachonwa ni, bang’ kinde matin ok 
wabi nene, eka achien bang' kinde 
matin wanachak wanene, kowacho ni 
mano biro timore nikech odhi ka 
Wuoro? '* Ere gima oparo ka owacho 
ni, ‘Kinde matin’? Ok wang’ eyo gima 
owacho!” 1° To Yesu nong'eyo ni 
gidwaro penje wachno, omiyo nowa- 
chonigi niya, “Ang'o ma upenjoru? 
Koso en gima awachonu ni, bang’ kinde 
matin ok ubi nena, eka achien bang’ 
kinde matin unuchak unena kendo? 
20 Adier, adier, awachonu ni, unuywag 
kendo unuku, to piny nobed abeda 
mamor. Unuku, to kuyou nolokre mor. 
21 Ka dhako muoch kayo to en gi rem 
malit kod kuyo, nikech kinde mar nywol 
osechopo. To ka osenywolo nyathi, 
to koro ok opar rem gi kuyo mane en- 
go, nikech koro omor ni osenywolo 
dhano e piny. ?? Kamano e kaka un 
bende koro un gi kuyo, to anachak 
aneu kendo, mi unudok mamor, kendo 
onge ng'ama nomau mor ma un-gono. 
23 Chieng’no ok unupenja wach moro, 
nimar awachonu adier ni gimoro amora 
mukwayo e nyinga, to Wuora nomiu. 
24 Nyaka chop koroni, pok ukwayo 
gimoro e nyinga, to koro kwauru, to 
unuyudi, mondo mor ma un-go obed 
moromo chuth. 


Yesu owacho ni oseloyo piny 

25 “Asenyisou wechegi gi ngeche. To 
kinde biro ma ok nachak awuoe kodu 
gi ngeche kamano, to ananyisu wach 
Wuora mana malong'o ratiro. “$E 
ndalogo unukwa Wuoro gima udwaro 
e nyinga, to ok awachi ni wanu 
Wuoro,”” nimar Wuoro owuon oherou, 
nikech uhera, kendo uyie ni ne aa ire. 
28 Adier ne aa ir Wuoro, mi abiro e 
piny, to koro aa e piny, adok ir Wuoro.” 

? Eka Jopuonjrene nowachone ni, 
“Koro iwuoyo malong'o, nikech ok 
iwuo gi ngeche. °° Koro wasefwenyo ni 
ing'eyo gik moko duto, kendo onge 
tiende mondo ng’ "ato openji gimoro, 
Mano omiyo wayie ni ia ir Nyasaye.” 
31 Yesu nodwokogi niya, “Kara koro 
uyie ? ?? To winjuru! Ndalo biro, kendo 
ose mana chopo, ma nokeue, mi ng "ato 
ka ng'ito dhi e dalane owuon, mi 
uweya kenda. To chutho ok an kenda, 
nikech Wuora ni koda. % Asenyisou 
wechegi duto mondo kubedo kuoma, 
to uyud kue. Unune malit e piny, to 
beduru modhil, nimar an aseloyo 
piny!” 


17.12 Zab 41.9; Joh 13.18. 

Yesu olemo ni jopuonjrene 


1 Kane Yesu osetieko wacho we- 

chego, nong'iyo polo, mowacho 
niya, “Wuora, sana koro osechopo. Mi 
wuodi duong’, mondo Wuowi bende 
omiyi duong’. ? Isemiye teko kuom ji 
duto, mondo en bende ochiw ngima 
ma nyaka chieng’ ni ji, duto misemiye. 
3 Ka ngiato ong'eyi, in Nyasaye ma 
achiel kende, kendo ong'eyo Jal mane 
ioro, ma en Yesu Kristo, to en gi ngima 
ma nyaka chieng’. 4 Asemiyi duong’ e 
pinyka kuom tieko tich mane imiya 
mondo ati. 3A Wuora, koro miya 
duong’ kabedo kama intie. Ee, miya 
duong’ mane an-go kodi kane piny 
pok obetie. 

6 , “Asemiyo joma ne igolo e piny 
ong' eyo kaka ichal. Ne gin jogi, kendo 
in ema ne imiyagi, Giserito wachni, 
7 kendo koro ging'eyo ni gik moko 
duto misemiya wuok mana kuomi. 
? Asehulonigi wach, mane imiya, mi 
girwako, kendo giseng'eyo maonge 
kiawa ni ne aa iri adier, bende giseyie 
ni in ema ne iora. 

9 “Koro gin ema akwayonigi. Ok 

akwa ni piny, to akwayo mana ni 
joma ne imiya, nikech gin jogi. '° Giga 
duto gin magi; gigi bende gin maga, 
kendo kuomgi ema aseyudoe duong’ 
maler. !! An koro ok anie piny, nimar 
abiro iri. To gin, pod ginie piny. A 
Wuoro Maler, ritgi gi teko mar nyingi 
ma isemiya, mondo gibed achiel, mana 
kaka wan kodi wan achiel. *? Kane an 
kodgi, to ne aritogi gi teko mar 
nyingi mane imiya. Naritogi maber, 
mi kata achiel kuomgi ne ok olal, mak 
mana jal mane ochunore ni nyaka lal 
mondo gima ondiki e Muma otimre. 
13 An koro abiro iri, omiyo awacho gigi 
e piny mondo jopuonjrenagi obed gi 
mor ma an-go, kendo morno mondo 
obed moromo chuth. !* Asenyisogi 
wachni, mi piny odoko mamon kodgi, 
nikech ok gin mag pinyni, mana kaka 
an bende ok an mar pinyni. ” Ok akwa 
ni mondo igolgi e piny, to akwayo 
mana ni mondo iritgi kuom Ng'ama 
Rach. '? Gin ok gin mag piny, mana 
kaka an bende ok an mar piny. '” Walgi 
gichiwreni kuom adiera. Wachni en 
adiera. '? Aseorogi e piny mana kaka 
in bende ne iora e piny. '” Achiworani 
nikech gin, mondo gin bende gibed 
joma owalni kuom adiera. 

20 “Ok gin kende ema akwayonigi, 
to akwayo bende ni jogo moyie kuoma 

nikech wach ma gilando. ?! Wuora, mi 
gibed achiel. Kaka in kuoma, kendo 
kaka an kuomi, e kaka bende gibed 
kuomwa, mondo piny oyie ni in ema 
niora. ? Asemiyogi duong’ mane imi- 
ya, mondo gibed achiel kaka wan bende 
wan achiel, ?° ka an kuomgi, kendo in 
kuoma. Kamano gibed malong’o ny- 
aka chop gibed achiel chutho, mondo 
piny ong’e ni niora, kendo iherogi kaka 
ihera. 

24 “Wuora, adwaro mondo joma 
isemiyagi obed koda kama antie, 
mondo gine duong’ ma isemiya, nikech 
nihera kapok ochue piny. ” A Wuora 
makare, kata obedo ni piny ok ong'eyi, 
an to ang’eyi, kendo jogi bende ong'eyo 
ni ne iora. '? Asemiyo ging'eyi, kendo 
abiro medo miyo ging’eyi, mondo hera 
miherago obed kuomgi, kendo an 
bende abed kuomgi.” 


Yesu omaki 
(Mathayo 26.47-56; Mariko 14.43-50; 
Luka 22.47-53) 


1 Kane Yesu osewacho wechego, 

nowuok modhi gi jopuonjrene e 
puodho moro, loka aora Kidron. ? To 
Judas mane oyudo ndhoge bende 
nong'eyo puodhono, nikech Yesu ne 
thoro chokore kuno gi jopuonjrene. 
3 Kuom mano, Judas nokawo askeche 
moko kod jorit Hekalu kuom jodolo 
madongo gi jo-Farisai, mi odhigo e 
puodhono. Ne gimanore gi gilweny, 
kendo ne giting’o teyni gi meny. “ Yesu 
to nong'eyo gik moko duto mane biro 
timorene, omiyo nowuok irgi oko, 
mopenjogi ni, “En ng'a mudwaro ?” 
5 Ne gidwoke ni, “Wadwaro Yesu ja- 
Nazareth,” Eka nodwokozgi ni, “An e 
En.” To Judas mane ndhoge bende 
nochung’ kodgi kanyo. 6 Kane Yesu 
owachonigi ni, “An e En,” ne gidok 
chien, mi gipodho piny. ' Eka Yesu 
nochako openjogi kendo ni, “En ng'a 
mudwaro?” To ne gidwoke ni, “Wad- 
waro Yesu ja-Nazareth.” ° Yesu no- 
wachonigi ni, “Asenyisou ni, an e En. 
Ka an ema udwara, to kara weuru jogi 
odhi.” ° Nowacho kamano mondo 
gima ne oyudo osehulo koro otimre. 
Nosehulo niya, “Onge kata ngat 
achiel moselalna kuom joma ne 
imiya.” 

10 To Simon Petro nowuodho li- 
gangla mane en-go, mong'adogo it 
jatich jadolo maduong’ ma korachwich 
oko. (Nying ng'atno ne Malko.) " To 


119 


Yesu nokwero Petro niya, “Dwok 
liganglani e olalo! Iparo ni ok onego 
amadh kikombe mar masira ma Wuora 
osemiya koso ?” 


Oter Yesu e nyim Anas 

12 Askeche gi jatendgi kod jo-Ya- 
hudi ma jorit nomako Yesu, mi otue- 
yo. "° Eka ne gikwongo gitere ir Anas. 
Anas ne en jaduong’ Kaiafa, mane ja- 
dolo maduong’ e higano. " Kaiafano 
ema nong'ado ni jo-Yahudi rieko ni 
owinjore ng'at achiel otho ni oganda 
mangima. 


Petro okwedo Yesu 
(Mathayo 26.69-70; Mariko 14.66-68; 
Luka 22.55-57) 


15 Simon Petro gi japuonjre machi- 
elo noluwo Yesu. Japuonjreno ne 
jadolo maduong’ ong'eyo, omiyo no- 
donjo kaachiel gi Yesu e laru mar 
jadolo maduong'. !'6 Petro to ne 
ochung e dhorangach oko. Eka 
japuonjre mane jadolo maduong’ o- 
ng'eyono nowuok oko, mi owuoyo gi 
nyako mane rito dhorangach, mi oyie 
Petro odonjo. '7” To nyako mane nie 
dhorangachno nopenjo Petro niya, 
“Donge in bende in achiel kuom jo- 
puonjre ng'atno?” To Petro nodwoke 
ni, “Ooyo, ok an.” !8 Piny ne ng'ich, 
omiyo jotich kod jorit nokawo mirni 
momokogo mach. Eka ne gichung’ 
kanyo ka gioyo majno. Petro bende 
nochung’ kodgi, kaocho. 


Jadolo maduong’ oyalo Yesu 
(Mathayo 26.59-66; Mariko 14.55-64; 
Luka 22.66-71) 


19 Jadolo maduong’ nopenjo Yesu 
wach kuom jopuonjrene, kendo kuom 
puonjne. '? To Yesu nodwoke niya, 
“Pile asewuoyo ratiro e nyim piny 
duto. Asebedo ka apuonjo kuonde 
lemo, kendo e Hekalu, ma jo-Yahudi 
duto chokoree, bende pok awacho 
gimoro ling'ling'. ?! Ere gimomiyo an 
ema ipenja? Penj joma nowinjo we- 
chena gima ne apuonjogi, nikech 
ging'eyo gima ne awacho.” ? Kane 
Yesu osewacho wechego to askari moro 
mane ochung’ bute nothalo lembe, ka~ 
wacho niya, “Mano e kaka inyalo 
dwoko jadolo maduong' adier!” 
23 Yesu to nodwoke niya, “Ka ase- 
wacho gimoro marach, to hul ane 
kethona. To ka awacho gima kare, to 
igoya nang’o?” 


18.11 Math 26.39; Mar 14.36; Luka 22.42. 18.14 Joh 11.49-50. 

24 Bang' mano, Anas notero Yesu 
kapod otue ir Kaiafa, jadolo maduong'. 


Petro ochako okwedo Yesu kendo 
(Mathayo 26. IKI Manko 14.69%-72,; 
Luka 22.58-62) 

25 To Simon TE ne pod ochung’ 
e laru kanyo, kaoyo mach. „Omiyo 
jomoko mane ni kanyo nopenje niya, 
“Donge in achiel kuom jopuonjre 
ng'atni?” To Petro nokwer ni, “Ooyo, 
ok an.” ?% Ng'at achiel kuom jotich 
jadolo maduong’, ma wat ngat mane 
Petro ochadho ite cha nopenjo Petro 
niya. “Donge nende aneni kode e 
puodho kucha ?” ?7 To Petro nochako 
okwer ni, “Ooyo.” Eka gikanyono 
thwon gweno nokok. 


Oter Yesu e nyim Pilato 
(Mathayo 27.1-2, 11-14; Mariko 
15.1-5; Luka 23.1-5) 

28 Ne gigolo Yesu e dala Kaiafa, mi 
gitero e od bura mar ruoth. Ne en 
okinyi mang’ich. To jo-Yahudi ne ok 
odonjo e odno, nikech ne ok gidwar 
bedo mogak, ma dimon-gi chamo 
Pasaka. 29 Kuom mano, Pilato no- 
wuok i irgi oko, mopenjogi niya, “Wach 
ang'o ma udonjonigo ng'atni?” °° To 
ne gidwoke ni, “Ka da bed ni ng'atni 
ok jaketho, to da ok wakele e nyimi.” 
31 Pilato nowachonigi niya, “Ara, kawe- 
uru mondo udhi ung'adne bura un 
uwegi, kaka chiku dwaro.” To jo- 
Yahudi nowachone niya, “Wan ok 
ọyienwa ngado ni ng'ato buch tho.” 

32 Mano notimore mondo weche mane 
Yesu osewacho kokoro kit thone, 
ochopi 

33 Pilato nodok e od bura, mi 
oluongo Yesu, kendo openje niya, “Ine 
Ruodh jo-Yahudi koso?” 3? To Yesu 
nodwoke kapenje ni, “In iwuon ema 
ipenja kamano, koso jomoko ema 
oselosoni kuoma?” 5 Pilato to no- 
dwoke niya, “Iparo ni an ja-Yahudi 
koso? Donge jou gi jodolou madongo 
ema osekeh e nyima? Nyisa ane gima 
isetimo!” % Yesu nodwoke ni, “Lochna 
ok en mar pinyni. Ka da ni en mar 
pinyni, to joga dokedo mondo kik keta 
e |wet jo-Yahudi. Ooyo, lochna ok mar 
pinyni.” 37 Eka Pilato nowachone ni, 
“Kara in ruoth.” To Yesu nodwoke ni, 
“In ema iwacho ni an ruoth. An to ne 
onywola, mi abiro e piny mana ni 
mondo awuo gi, ji kuom adiera. Ng'ato 
ka ng'ato man gi adiera kuome to winjo 
dwonda.” 8 To Pilato nopenje ni, 
“Adiera to ang'o ?” 

18.32 Joh 3.14, 12.32. 

Ong'ad ni Yesu buch tho 
(Mathayo 27.15-31; Mariko 15.6-20; 
Luka 23.13-25) 


Kane Pilato osepenjo Yesu kamano, 
nochako owuok oko ir jo-Yahudi, 
mowachonigi niya, “An ok aneno’ 
ketho kuome. ”? To nitie timu moro 
mawacho ni onego agonynu ng’at 
achiel chieng? Pasaka ka chieng' 
Pasaka. Donge udwaro ni mondo 
agonynu ruodh jo-Yahudi?” *° To ne 
gidwoke matek ni, “Ooyo, ok wadwar 
jali! To gonynwa mana Baraba!” 
Barabano to ne jamecho. 


1 Bang’ mano Pilato nokawo Yesu, 

mi ogolo chik mondo ochwade. 
2 Eka askeche noloso osimbo mar 
kudho, mi gisidhone, kendo ne girwa- 
kone kandhu makwar. ° Ne gisiko 
gidhi ire ka giwachone ni, 
jo-Yahudi mondo odag aming'a!” 
Lembe bende ne gisiko ka githalo. 

4 Pilato nochako owuok oko, mo- 
wacho ni jo-Yahudi niya, “Neuru! 
Agolonugo oko mondo unge ni ok 
ayudo ketho kuome.” $ Kamano Yesu 
nowuok oko, korwakne osimbo mar 
kudho kod kandhu makwar. Eka 
Pilato nowachonigi ni, “Neuru! Ng'at 
onogo eri!” 

6 To kane jodolo madongo gi jogi 
onene, ne gigoyo koko ka giwacho 
niya, “Gure e msalaba! Gure e 
msalaba!” Pilato to nowachonigi niya, 
“Kara, kaweuru mondo ugure un 
uwegi! An to ok aneno ketho kuome.” 
7 To jo-Yahudi nodwoke ni, “Wan gi 
chik mawacho ni owinjore otho, 
nikech owacho ni en Wuod Nasaye.” 

8 Kane Pilato „Owinjo wachno, luoro 
nomake ahinya, ° omiyo nochako odok 
e od bura, mi openjo Yesu ni, “Ta 
kanye?” To Yesu ne ok odwoke. 
10 Eka Pilato nopenje ni, “Itamori loso 
koda? Donge ing'eyo ni an gi teko mar 
gonyi, kata mar guri e msalaba?” 
ii To Yesu nodwoke niya, “Ok dibedo 
gi teko kuoma kata matin, ka da ok 
tekono obironi koa malo. Kuom mano, 
ng'at mane oketa e lueti nigi richo 
moloyo.” 1? Mano omiyo Pilato no- 
medo dwaro gonye, to jo-Yahudi no- 
goyo koko matek ni, “Ka igonyo 
ng'atni, to kara ok in osiep Kaisar, 
nikech ng'ato ang'ata ma owacho ni en 
ruoth to opiem gi Kaisar.” "° Kane 
Pilato owinjo wechego, nogolo Yesu 
oko. Eka nobet e kom bura, kama 
iluongo ni Laru mar Kidi. (Laruno 

Askeche jo-Rumi 


iluongo gi dho Hibrania ni, Gabatha.) 
14 Ne en chieng’ Ikruok, tiende ni 
chieng’ motelo ni Pasaka, kar sa auchiel. 
Pilato nowacho ni jo-Yahudi niya, 
“Neuru! Ruodhu e e!” 5 To ne gikok 
ni, “Nege! Nege! Gure e msalaba!” 
Pilato to nopenjogi niya, “Udwaro ni 
mondo agur ruodhu koso?” To jodolo 
madongo nodwoke ni, “Waonge gi 
ruoth, mak mana Kaisar.” 16 Bang’ 
mano Pilato nomiyogi Yesu mondo 
gigur. 

Ogur Yesu e msalaba 
(Mathayo 27.32-44; Mariko 15.21-32; 
Luka 23.26-43) 

Kamano ne gikawo Yesu, “7 mi 
gigolo oko koting’o msalape nyaka 
kama iluongo ni Kar Hanga Wich. 
(Dho Hibrania to luongo kanyo ni, 
Golgotha.) 18 Kanyo ema ne giguree, 
kaachiel gi ji ariyo mamoko. Yesu ema 
ne ogur diere, ka ng'at achiel nie bathe 
konchiel, to moro e bathe komachielo. 
19 Pilato nondiko wach modonjnego, 
moguro ewi msalaba. Nondiko niya, 
“YESU JA-NAZARETH, RUODH 
19.24 Zab 22.18. 


JO-YAHUDI.” ?° Jo-Yahudi mang'eny 
nosomo wachno, nikech kama nogurie 
Yesu ne chiegni gi Jerusalem. Bende 
wachno nondiki e dho Hibrania, gi dho 
Latin, kod dho Grik. “' To jodolo ma- 
dongo mag jo-Yahudi nodhi mowacho 
ni Pilato niya, “Kik indik ni, “Ruodh 
jo-Yahudi’, to ndik ni, ‘Jali nowacho ni 
en ruodh jo-Yahudi’. “ Pilato to no- 
dwokogi ni, “Gima asendiko, ase- 
ndiko.” 

23 Kane askeche oseguro Yesu e 
msalaba, ne gikawo lepe, mi gipogo 
migepe ang'wen, ka askari ka askari 
kawo migawo ka migawo. Kandhune 
bende ne gikawo, to kaka ne en mana 
nanga achiel, maonge kama oriwego, 
24 ne giwacho e kindgi giwegi ni, 
“Yawa, kik wayieche, to wagone 
ombulu mondo wang'ego ng'ama di- 
kawe.” Mano notimore mondo ochop 
gima Muma wacho ni, 

“Ne gipogore lepa e kindgi, 
kendo ne gigoyo ombulu 
mondo ging'ego ng'ama dikaw 
kandhuna.” 
Mano e kaka ne askeche otimo. 

25 Koro min Yesu gi nyamin min 
mare, gi Maria chi Klopa, kod Maria 
nyar Magdala, ne jochung’ e tiend 
msalape. °? Kane Yesu oneno min 
mare, kendo oneno japuonjre mane 
ohero kochung’ but min mare, nowacho 
ni min mare niya, “Mama, wuodi ero.” 
27 Eka nowacho ni japuonjreneno ni, 
“Meru ero.” Chakre sano japuonjreno 
nokawo min Yesu, odhigo mondo odag 
e dalane. 


Tho mar Yesu 
(Mathayo 27. 150. Mariko 15.3341; 
Luka 23.4449) 

28 Yesu nong'eyo ni koro gik moko 
duto monego timre, osetimore, omiyo 
nowacho niya, “Riyo oloya.” No- 
wacho kamano mondo ochop weche 
manie Muma. ”? To agulu ma kong 
andwayo opong'o ne ni kanyo. Omiyo 
ne giluto sipanj e kong andwayono, mi 
gichwowe e kede, eka gitero e dho 
Yesu mondo onyodhi. °° Kane Yesu 
osenyodhe, nowacho ni, “Tija duto 
koro orumo!’ Eka nolung'o wiye, 
moweyo chunye owuok, mi otho. 

31 Ne en chieng' motelo ni chieng’ 
Sabato. Omiyo jo-Yahudi nodhi mo- 
kwayo Pilato mondo oyienigi gitur 
tiende joma ne ogurgo, otho. Ne gi- 
kwayo kamano mondo gigol jogo oko 
e msalaba, kik ringregi bedi e msalaba 
chieng' Sabato, nikech chieng' Saba- 
tono ne en chieng' maduong'. ” Kuom 
mano, askeche nodhi moturo tiend 
ng'at mokwongo mane ogur gi Yesu, 
kod tiend ng'at machielo. ” To kane 
gibiro ir Yesu, ne ginwang'o ka osetho, 
omiyo ne ok gituro tiendene. * To 
achiel kuom askechego nochwowo 
ng'etne gi tong’. mi gikanyono remo 
kod pi nochuer. ”” Mano e gima ng'at 
mane oneno gino katimore owacho, 
mondo un bende uyie, nimar gima 
owachono en adier. Nitie jal mong'eyo 
ni owacho adier. % Gigo notimore 
mondo weche manie Muma ochopi, 
kaka ondiki niya, “Onge kata choke 
achiel ma notur.” 3°37 Muma wacho 
bende ni, “Giniteg wang'gi kuom jal 
mane gichwowo.” 


Yik mar Yesu 
(Mathayo 27.57-61; Mariko 15.42-47; 
Luka 23.50- 56) 

38 Bang’ mano, Josefja-Arimathaya, 
mane japuonjre Yesu maling’tng’ ni- 
kech ne oluoro jo-Yahudi, nokwayo 
Pilato mondo oyiene okaw ringre 


JOHANA 19, 20 


Yesu. Pilato noyiene, omiyo nodhi 
mokawo ringre Yesu. °°’ Nikodemo, 
mane osedhi ir Yesu gotieno chieng’ 
moro, bende nodhi gi Josef. Nokelo 
yien moko mang'ue ng'ar miluongo ni 
manemane gi subili, moruw kaachiel, 
ma dirom kilo piero adek. “” Eka ne 
gikawo ringre Yesu, mi giketoe yien 
mang'ue ng'argo, kendo giboyo gi 
nanga maber, kaka tim jo-Yahudi mar 
yik obet. *! Kama ne ogurie Yesuno 
ne nitie puodho moro. To e puodhono 
ne nitie bur manyien mapok oyikie 
ng'ato. *Kanyo ema ne giketoe Yesu, 
nikech kinyne ne en chieng’ Sabato, 
to bende burno ne ni machiegni. 


Bur man nono 
(Mathayo 28.1-8; Mariko 16.1-8; 


Luka 24.1-12) 
20 To chieng' Jumapili, kane piny 
pod huyuhuyu, ia nyar 


Magdala nodhi e hel, moyudo ka kidi 
oseng’iel oko e dho liel. °? Kuom 
mano noringo odhi ir Simon Petro 
kod japuonjre mane Yesu ohero cha, 
mowachonigi niya, “Gisegolo ringre 
Ruoth e liel, to wakia kama giketee.” 

3 Eka Petro gi japuonjre machielo 
nowuok modhi e Hel. “Ji ariyogo 
noringo kaachiel, to japuonjre ma- 
chielono noyombo Petro, mi okwo- 
ngone chopo e liel. ê Nolung'ore, 
moneno nanga mane obogo Yesu ka 
ni piny kanyo, to ne ok odonjo ei hel. 
6 Simon Petro bende nobiro kalawe. 
En to nodonjo ei hef moneno nangano 
piny kanyo. 7 Kitamba mane onalgo 
wi Yesu, to ne ok ni kaachiel gi nanga 
machielono, to nokete yore kar kende, 
kapod odolore adola. ë Bange ja- 
puonjre machielo mane okwongo chopo 
e liel cha bende nodonjo ei hel, mo- 
neno gik mantie, mi oyie. ° Nyaka 
chop kindeno ne pok ging'eyo tiend 
gima Muma wacho ni nyaka ochier 
oa kuom joma otho. !° Bang'e jo- 
puonjrego nodok dala. 


Yesu ofwenyore ni Maria nyar Magdala 
(Mathayo 28.9-10; Mariko 16.9-11) 

11 Maria to noyudo ochung’ e dho 
hel kaywak. Kane oywak kamano, ne 
olung’ore mong’iyo i hel, ? mi oneno 
malaika ariyo morwako lewni mara- 
chere, ka achiel obet yo ka wi kama 
noketie ringre Yesu, to machielo obet 
yoka tiende, ” Ne gipenje ni, “Nyarwa, 
ang'o momiyo iywak?” To ne odwo- 
kogi ni, “Gisegolo ruodha, to akia 


19.28 Zab 69.21, 22.15. 19.36 Wuok 12.46; Kwan 9.12; Zab 34.20. 19.37 Zek 12.10; Fweny 1.7. 


19.39 Joh 3.1-2. 

kama giketee.” “Kane osewacho ka- 
mano, nowichore, moneno Yesu ko- 
chung’ kanyo, to ne ok ong'eyo ni en 
Yesu. ° Yesu nopenje niya, “Nyako, 
ang'o momiyo iywak ? Imanyo ng'a?” 
Maria ne galo ni Yesu en jarit puodho, 
omiyo nowachone niya, “Jaduong', ka 
in ema igole, to nyisa kama iketee, 
mondo adhi akawe.” !6 Yesu noluonge 
ni, “Maria!” Eka Maria nowichore, 
mowachone gi dho Hibrania ni, 
“Raboni!” tiende ni, ‘Japuonj’. 17 To 
Yesu nowachone ni, “We maka, 
nikech pok aidho adhi ka Wuora, to 
dhiyo ir owetena, mondo iwachnigi 
ni, an aidho adhi ka Wuora ma bende 
Wuonu. Adier, adhi ka Nyasacha ma 
Nyasachu.” '? Maria nyar Magdala 
nodhi mowacho ni jopuonjre ni ose- 
neno Ruoth, kendo nonyisogi weche 
mane Yesu owachone. 


Yesu ofwenyore ni jopuonjrene 
(Mathayo 28.16-20; Mariko 16.14-18; 
Luka 24.36-49) 

19 Chieng' Jumapilno, kane piny 
oseyuso, jopuonjre ne nie ot, kendo ne 
gichiego dhoudi nikech ne giluoro jo- 
Yahudi. Eka Yesu nobiro, mochung’ e 
diergi, kendo omosogi ni, “Okueuru!” 
20 Kane osemosogi kamano, nonyisogi 
luetene kod ng'etne, mi ne gidoko 
mamor kuom neno Ruoth. ” Yesu 
nowachonigi kendo niya, “Kue obed 
kodu! Kaka ne Wuora oora, e kaka an 
bende koro aorou.” ?? Kane osewacho 
kamano, nokudho muche kuomgi, 
mowachonigi niya, “Nwang'uru Roho 
Maler. Joma uweyonigi richogi, 
ema richogi owenigi, to joma ok 
uweyonigi richogi, to richogi ok 
owenigi.” 


Wach Yesu kod Thoma 

24 To Thoma, (tiende ni, ngama 
onywol rude), mane achiel kuom jo- 
puonjre apar gariyo, ne ok ni kodgi e 
kinde mane Yesu obirono. %5 Omiyo 
kane jopuonjre mamoko owachone ni 
giseneno Ruoth, to nowachonigi ni, 
“Ka ok aneno luetene kuonde mane 
musmal ochwowo, mi aketoe lith 
lweta, kendo asoyo lweta e ng'etne, to 
ok anayie ngang!” 

26 Bang’ juma achiel, jopuonjre 
Yesu ne ochako obedo e odno, to koro 
Thoma bende ne ni kodgi. Kata obedo 
ni dhoudi nochiegi, to Yesu nobiro, 
mochung’ e diergi, kendo omosogi ni, 
“Okueuru!” ?7 Eka nowacho ni Thoma 

niya, “Kel hth lueti ka, ine luetena. 
Lueti bende kel mondo iso e ng'etna. 
We bedo ng'at ma ok oyie, to bed ng'at 
man gi yie!” ?? To Thoma nodwoke ni, 
“Ruodha, kendo Nyasacha!” ?’ Eka 
Yesu nowachone ni, “In iyie nikech 
isenena. Joma ok onena, to oyie, gin 
johawi!” 


Gima omiyo ondik kitap Johanani 

30 Yesu notimo honni moko mang'- 
eny ka jopuonjrene neno, to honnigo 
ok ondik e kitabuni. °! To mago manti- 
egi osendiki mondo uyie ni Yesu e 
Mesia, Wuod Nyasaye, kendo ka uyie, 
to mondo ubed gi ngima kuom nyinge. 


Yesu ofwenyore ni jopuonjrene abiriyo 
kalupo 
2 Bang’ kinde moko, Yesu nochako 
ofwenyore ni iopuonjrene e dho 
nam Galili, kendo ma e kaka nofwenyo- 
renigi: ? Simon Petro gi Thoma (mane 
onywol rude) ne jo nigi Nathaniel (ma 
ja-Kana Galili) gi yawuot Zebedi kod 
jopuonjre mamoko ariyo. °? Simon 
etro nowachonigi ni, “Adhi lupo.” To 
ne giwachone niya, “Wan bende wadhi 
kodi.” Omiyo ne giwuok, mi gidhi 
gidonjo e yiegi, to ne ok gimako gi- 
moro otienono duto. “ To kane piny 
koro yawore, Yesu ne nie dhonam, to 
jopuonjrene ne ok ong'eye. 5 Yesu 
nopenjogi niya, “Yawa! Bende use- 
makoe rech koso?” To ne gidwoke ni, 
“Ooyo.” “Eka nowachonigi niya, 
“Boluru tol e dir yie korachwich, to 
ubiro mako rech.” Omiyo ne gibolo tol, 
mi koro ne ok ginyal ywaye, nikech 
nomako rech mang'eny ahinya. 

7 Eka japuonjre mane Yesu ohero 
cha nowacho ni Petro ni, “En Ruoth!” 
Kane Simon Petro owinjo ni en Ruoth, 
notueyo nangane e nungone, nikech ne 
en duk, mi ochikore e nam. $ To jo- 
puonjre mamoko nobiro gi yie, kaywa- 
yo tol ma rech opong'o, nikech ne 
gichiegni gi dhowath, ma dirom mana 
mita mia achiel kende. ° Kane gise- 
gowo, ne gineno makati kod mach mar 
mirni koketie rech. '” Yesu nowacho- 
nigi niya, “Kelieuru rech moko ma use- 
mako.” '! Eka Simon Petro nodonjo e 
yie, mi oywayo tol oko e dhowath, 
kopong’ gi rech madongo. Ne gin rech 
mia achiel gi piero abich gadek, to kata 
obedo ni ne ging'eny kamano, tol ne 
ok oyiech. "° Yesu nowachonigi ni, 
“Biuru, ugagi.” Jopuonjre ne luor 
penje ni en ng'a, nikech ne ging'eyo 


20.23 Math 16.19, 18.18. 21.3 Luka 5.5. 21.6 Luka 5.6. 

ni en Ruoth. ! Yesu nobiro mokawo 
makati, omiyogi. Rech bende nomi- 
yogi kamano. 14 Mano ne timo fweny- 
ruok Yesu mar adek ni jopuonjrene, 
kane osechier oa kuom joma otho. 


Yesu owuoyo gi Petro 

15 Kane gisegago, Yesu nopenjo 
Simon Petro niya, “Simon wuod 
Johana, ihera moloyo joma mokogi 
koso?” Nodwoke ni, “Ee, Ruoth, 
ing'eyo ni aheri,” Yesu nowachone ni, 
“Kwa nyiromba.” 16 Eka nochako 
openje kendo niya, “Simon wuod 
Johana, bende ihera?’ Nodwoke ni, 
“Ee, Ruoth, ing'eyo ni aheri.” Yesu 
nowachone ni, “Kwa romba.” 17 Bang'e 
nopenje kendo mar adek niya, “Simon 
wuod Johana, ihera adier?’ Petro 
noparore nikech mano koro ne penjo 
mar adek ni, “Ihera ?? Omiyo nodwoke 
ni, “Ruoth in ing'eyo gik moko duto. 
Ing'eyo ni aheri.” Yesu nowachone ni, 
“Kwa romba. '” Adier, adier, awachoni 
ni, kane in rawera, to ne irwakori kendi 
iwuon, kendo ne idhi kamoro amora 
mihero. To ka chieng’ moro idoko 
ng'ama oti, to nirie lueti, mi ng'at 
machielo ema norwakni lepi, kendo 
teri kama ok idwar dhiye.” '” Nowacho 
kamano mondo kit tho mane Petro biro 
miyogo Nyasaye duong' ong'ere. To 


JOHANA 21, TICH JOOTE 1 


kane Yesu osewacho wechego, noko 
ni Petro ni, “Luwa!” 


Yesu owuoyo kuom japuonjre mohero 
.. 20 Petro nogoyo machiemo, moneno 
japuonjre mane Yesu ohero cha, 
kaluwo bang’gi. En ema ne obet but 
Yesu e kinde mane gichiemo, mi 
openje ni, “Ruoth, ere ng'ama biro 
ndhogi?” 1 Kane Petro onene kamano, 
nopenjo Yesu ni, “Ruoth, jali to?” 
22 Yesu nodwoke ni “Ka adwaro ni 
mondo obed mangima nyaka aduogi, 
to mano obadhie ang'o? In to luwa 
aluwa.” 

23 Wach Yesuno nolandore e kind 
owete, ni japuonjreno ok bi tho. To 
chutho, Yesu ne ok owacho ni ok 
notho, to nowacho ni, “Ka adwaro ni 
obed mangima nyaka aduogi, to 
mano obadhie ang’o ?” 

24 Mano e japuonjre mawacho 
wechegi, kendo en e jal mane ondikogi, 
bende wang'eyo ni gima owacho en 
adier. 


Weche mogik 
25 Bende nitie gik moko mang'eny 
mane Yesu otimo. Ka da bed ni 
ondikgi duto, moro ka moro, to aparo 
ni kata mana piny ngima ok dirom 
kano kitepe mondikgie. 


